“Ngaknu cu fa a pawi lai i fapa a hrin lai i a min cu Emmanuel a si lai,” tiah a chimmi a tlin nakhnga caah, hi thil vialte an hung um hi a si. (Emmanuel ti cu Pathian kan sinah a um, tinak a si.) * Matthai 1:18-23\nKan biakmi kan Pathian hi Khuaruahhar Pathian asi. Minung hngalhnak lenglei saupi va lonh in thil a cang ter khomi Pathian asi. Minung fimnak nih a ruahbanh khawhlomi thil lianngan a cang ter kho lengmang tu Pathian asi. Minung nih "Asi kholo" kan timi thil asi ter thiamthiam khotu Pathian asi.\nJesuh cu vawlei ah arak hrin hlan hrimhrim in vawlei tuanbia a thleng khotu Pathian asi.\nNgaknu nih fa a pawi lai: Ngaknu (pa he a itti ballomi) nih fa pawi khawh phung asi lo. Minung fimthiamnak Sciences (Teihpaan) ah asi kholomi asi. Asinain, Pathian Thiang Thlarau thawngin asi kho thiamthiam.\nFapa A Hrin Lai: DNA checknak zong a um hlan, zei bantuk Science hmanh nih hrin dingmi fa, fanu maw fapa dah tiah, a chimhchung khawhhlan chan ah Fapa a hrin lai tiah chimh chung ciami arak si.\nAsining Phuanciami Pathian: Jesuh sining cu a chuah hlan hrimhrim in phuancia arak si. Matthai 1:21 ah a min ah "Jesuh na sak lai — zeicahtiah a mi kha an sualnak chungin a khamh hna lai,” tiah aa tial. Matthai 1:23 ah " a min cu Emmanuel a si lai,(Emmanuel ti cu Pathian kan sinah a um, tinak a si.) tiah aa tial.\nNa nunnak ah asi kho lailo tiah khuaruahhar beidong ruahchannak ngei loin na um maw? "Van ka zoh a sang tuk, lei ka zoh a pit dih" tiah ngaihchia in na um maw? "Pathian nih hin atu lio ka tonmi thil le ka sining hi aka hmu ve hnga lo maw ...awww?" tiah Pathian he kaa hlat tuk rua tiah na li a leng sual maw?\nMinung ruahnak le fimnak nih asi kho lo kan timi hmanh asi ter thiamthiam khotu Jesuh Pathian a biami kan caah cun Emmanuel Pathian kanmah he naihniam te ah a um ko. Kan ngaihchiatnak, kan harsatnak, kan beidonghnak, kan sining vialte a theitu akan tuarpi tu Jesuh kan sinah a um peng ko. Pathian cu khuika pauhah kanmah naihniam te ah kan pawngkam te ah a ummi Pathian Omnipresence asi. Thil tha kan tuah zongah, thil zohdawhlo kan tuah zongah, thawngthabia tha te'n kan ngaih caan ah siseh, ding lo ei lo ding kan din kan ei caan ah siseh kan pawngah a um lengmangmi Pathian asi. Thlarau le biatak in Pathian kan hlaam ah cun kan thinlung chungah Jesuh atu caan theng te ah um a duh.\nJesuh nih a tei khawhlomi thil a umlo. Amah uknak le khuakhannak tang ah Amah nih a dawtmi a fale caah cun thil zeipauh hi a tha lei in an si kho dih ko. Cu Jesuh cu kan Uktu Bawi. Kan ca i a chuakmi Jesuh cu khuaruahhar beidong in kan um tikah khuaruahhar thil lianngan akan tuahpiaktu ding Khuaruahhar Fim Chimtu asi. Kan thader caan ah kan ngaihchiat caan ah thil zeipauh Amah pekmi thazaang in kan tei khawhnak ding caah akan bawmtu A Thawngmi Pathian asi. Mi tampi cu Christmas caan ah dawtmi chungkhar unau ngai in lunglileng in kan um men lai; kan i ruahchanmi thil a rawh ruangah lungrawk in kan um men lai. Jesuh i a fekmi a dawtnak cu zungzal in a hmun, zumh awktlak asinak cu chan vialte tiangin a hmun. Kan Pathian hi Zungzal Hmunmi Pa asi. Vawlei thil sining le nun khuasak timhtuahnak caah lungrethei in kan um men lai, thil cang tampi ruangah thinphang thlalau in kan um men lai. Asinain, kan caah arak chuakmi Jesuh Khrih cu Daihnak Bawi asi caah vawlei tilet tho in thlichia hrang hmanh seh Jesuh he cun zeipauh hi a donghnak ah cun rem thipthep te in a si kho ko.\nKhamtu Emmanuel Pathian sinah zumhnak he thlacam ve hmanh. Nangmah sining hmanh silo, vawleipi tuanbia hmanh a thleng khotu Pathian nih an bawmh ko lai.


Hakha Pupa Ro Kongah An Lam Zawh Mi Cu An Mah Le An Mah An I Tuk He A Lo Men Lai Inn 130 Kan Rawh Cawlh Lai — Salai Ephraim Thawngpang\nHakha Pupa Ro Kongah An Lam Zawh Mi Cu An Mah Le An Mah An I Tuk He A Lo Men Lai Inn 130 Kan Rawh Cawlh Lai\nSalai Ephraim August 3, 2019\nPolice thazaang hmang in Cozah nih phung ning lo in sakmi Inn 130 a hrawh dih hna laiChin ramkulh cozah nih thazaang hmang in Hakha 130 cu 9 August 2019 ah a hrawh dih hna lai. Cozah nih Inn saknak nawl pek lomi 130 cu hrawh piak dih an si lai i; an saknak vawlei zong chuh an si lai.\nHakha khuachung thanchonak caah Meeting cu 1 August 2019 ah tuah asi i; tubantuk in hnatlaknak an tuah hi asi.Cozah nih Inn saknak nawl pek lomi Road C in a hnu lei paoh hrawh piak dih asi lai. A hrawktu dingah Police tel in minung 200 leng an si te lai.Cozah nih Inn saknak nawl pek lomi Inn 130 cu ni 60 chung hrawh dih dingin caan kan pek ko hna.\nCazong voi 3 kan pek ko hna. Anmah tein hrawk hna sehlaw a tha bik ko lai tiah Sipin minister Soe Htet nih a chim.Cozah nih saknak nawl a pek lomi cu Yangon le Mandalay zong hrawh lengmang an si. Cozah vawlei cu Cozah nih thanchonak ah tuah seh tiin NLD Policy asi.Credit: Zalen\nTin Duh Thang: Chinram khuapi Hakha cu a lamkip in tthangcho Seh ti hi mipi duh mi le nan duh cio mi asi. Asinain, tthancho le Khuapi kauh timh paoh ah Khuahlum hna nih buainak chuahpi lengmang asi.Hlan chan ahcun kan pupa hna nih loram an ngei cio hna i man an ngeih mi cu pupa nih tlaak tawn a rak si.Keimah hmanh nih kan lopil,ka pu nih hmawng a raktthiam mi kan tlaak kha ka theih manh ve.\nTagged Hakha Pupa Ro Kongah An Lam Zawh Mi Cu An Mah Le An Mah An I Tuk He A Lo Men Lai Inn 130 Kan Rawh Cawlh Lai\nPu Chum Hnin: Thantlang Siang Inn Sang Khuabawi Pu Van Tlir Nih Ka Hmun A Zuar →\n← Salai Lungthli Tum: Hmaizarh khi cozah nih phung lo sakmi inn vialte a t’heh piak dih hna lai Hakkau le mifir an tah/aihram caan a phan tinak a si


Min Aung Hlaing nih KNU ton a timh nain KNU nih a duh lo | The Chin Express\nMin Aung Hlaing nih KNU ton a timh nain KNU nih a duh lo\nUknak firtu ralkap lutlai Min Aung Hlaing nih KNU cu i tong dingin a sawm nain KNU nih a cohlang lo.\nKNU niih kan duhmi kan halmi pawl an tuah hnu lawng ah kan ton te lai tiah lehnak cathanh a chuah.\n“KNU nih lehnak cathanh a chuahmi cu a dikmi si ko,” tiah Hpa-An khua i KNU Pehtlaihnak Zung rianttuan Saw Aung Pan nih a chim.\nKNu nih cathanh a chuahmi ah mipi zohkhenh le veng dingin rian khinhmi palek le ralkap nih ramchung ah buai lo tein sandahpiahmi mipi pawl cu an tlerh hna, an tukvelh hna i an thah hna caah hihi KNU nih zeiti hmanh in kan cohlang kho lo. An thiltuahmi hi kan ram minchiat tertu le kan ram mipi ningzah tertu an si a ti.\nRalkap cu ramkhel in chuak law, mipi sinah uknak pe tiin KNU nih a hal.\nKNU nih ralkap sin a halmi lakah; Sandahpiahtu mipi kham dingin rampumpi ah na thlahmi ralkap vialte au tthan dih hna. Kahngolnak hmunhma ah ralkap na thlah mi pawl zong au tthan hna. Ram pumpi ah kahngol dingin thawngthanh lawng nangmah hrimhrim nih zul.\nHramhram in uknak na lak hnu ah na tlaihmi vialte thlah hna law taza na cuaimi vialte let tthan. Sandahpiahmi mipi thloptu pawl zalong tein rianttuanter hna.\nNCA sachoh ah aa tttialmi ning tein ralkap le palek nih zul hna seh. Hramhram in mipi chawva, thilri la hna hlah seh. Hramhram in mipi rianfial, tlaih, tukvelh le tazacuai tuah hna hlah seh. Sianginn, sizung, sikhan le biakinn pawl hrawk hna hlah seh. Nu tlaihhrem le ngakchia thah lo ding ti zong an i tel.\nKNU nih kan halmi a tlin tik lawngah Min Aung Hlaing cu kan ton te lai tiah a ti. – RFA\nHmasa thawngpangMyanmar mipi nih CDM kan tuahmi cu Nobel Peace Prize pek dingin a kan halpiak\nHnu thawngpangDr. Sasa nih “CDM kan tuahmi Nobel Peace Prize laksawng pek dingin a kan halpiakmi hi a ṭha tuk” ati


CNP (Chin National Pary) Nih Lal Maung Cung An Cohlan , A Biachim Ai Thleng Ngai Cang – Myanmar Chin\nCNP (Chin National Pary) Nih Lal Maung Cung An Cohlan , A Biachim Ai Thleng Ngai Cang\nJuly 17, 2020 Myanmar Chin Chin 0\nLal Maung Cung Cu CNP Nih An Cohlan Caah A Lunglawmhnak A Chim I A Biachim AI thleng Ngai Cang\nCNLD Party a rak si nain Bahu CNLD nawl ngai lo ruangah Party nih a rian an phuah mi Lal Maung Cung cu Chin Party a si ve mi CNP nih an ka cohlan cang tiah ca athanh.\nCNP nih a pahnihnak President zong an pek chih. A lunglawmhnak a chim i “Dawt mi miphun hawidawt vialte hna ka tlamtlin lonak le ka chamh baunak ka ngaithiam u law kan dirpi in kan bawm than u tiah zaangfah kan nawl hna.” tiah bia dawh ngaiin a chim cang. A mah nih a tial ning tein hitihin a si>>\nKa dirhmun chiat lioah lunglawm tein a ka cohlang tu Chin National Party (CNP) Chin Miphun Party cungah kai lawm. Ka tawk ka phu lo Party rian lian pipi zong an ka pek chih. A ruah hlan ah Thantlang CNLD zung thing ah CNP zungthar on khawh kan i zuam lai. Dawt mi miphun hawidawt vialte hna ka tlamtlin lonak le ka chamh baunak ka ngaithiam u law kan dirpi in kan bawm than u tiah zaangfah kan nawl hna.\nThantlang peng Miphun party chungtel vialte le lung rethei ngaihchia mi kan EC vialte kan upat tuk hna, nan cungah kai lawm tuk, lungrual tein miphun caah kutsik than dingin zaangfah kan nawl ko hna. A ruah hlan ah tlamtling tein thawngthanh nak ka rak tuah te lai.\nChin Ram Ah Party pakhat kong\nChinram Ah UDP Party A Thawng Ngai Men Lai, An I Timh Mi A Tha Tuk Caah Chinmi Nih An Duh Ngai\nKum 5 chung ah Kawlram pi hi Singapore nakin kan tha cho ter deuh lai an ti…\nMyanmar munung vialte Siizung ah aman loin 👇👇👇👇\nMessi Te Siloin Benzema Te Nih Laliga Champion An Lak Ko Hen Cu\nLal Maung Cung : Kawi pui ti mi pa nih Kan party CEC chairman Salai Aye Thun Min cu Lal Maung Cung nan cohlan rian nan pek ahcun kan thah lai tiah a hro a tu bak a vun ka chimh.


Trump Caah Thawngpang Tha Chin Lengmang Than, Trump Dirkamhtu Minung An Tam Taktak – The Cherry Par\nTrump Caah Thawngpang Tha Chin Lengmang Than, Trump Dirkamhtu Minung An Tam Taktak\nTuzing Thawngpang, Trump dirkamhntu minu cu an tam taktak. A pakhatnakah usa ram hla an sa, a phihnakah Pathian sin thla an cam. Apathumnakah khrihfa hlabu an sa Lawm u lawm u haleiluiah kan pathian a ra lio an ti. An chimmi lakah ka lung a kasukmi pawl cu, Jeriko muko an tum i, USA lih vialte cimdih cangseh an ti. Pathian nih ceunak in muilak a vakmi thurhnawm vialte langter dihdeh an ti. Democratic ruahnak cu khuachia lungput le midang hrawh duhnak lungput a ngeimi an si an ti. Pastor tampi ni Pathian bia in thazang an pek hna. Sehtan pennak kan hrawh lai, Pathian ram kan kauter lai an ti.Trump dirkamhnak cu kan hramthawkka long a si rih kan dai naisai lailo i, an tang kan kun bal lailo i, President an tuan bal lailo an ti.\nZeiruangah thildik an duh lo, an fiar caah a si, an hrawkhrawl caah a si. Zeiruangah Trump nih minthut zoh u a timi an zoh duh lo, an lih kha a langlai an tih. Zeiruangah an tih antuahmi llih an hmuhthan lai an tih. A hnu thil ai thupmi tampi a um cu zapi hmuh in kan phozar dih lai an ti. Fcebook ngeitu, Google ngeitu le Twitter ngeitu zong mi sual, an si an ti. Bill gates zong shtan asi an ti. Phaisa tampi an bawmh hna i, sual lih an tanpi an ti.\nKan duhmi cu dinfelnak kan duh, vuleipi nih an kan zoh an kan zumti lailo. Joe Biden cu zeitik hmanhah kan president a si bal lailo. tampi a um rih ka vun pehthan te lai. Lih cu thildik nih a tei zungzal. Credit: Joseph Thawng Z Ting\nTrump Hi A Mak Lawlaw, Vulei deihnak bawi taktak a si. Vulei pi dai tein a chiah khotu le ramkhat le ramkhat remnak serkho tu bik cu Pathian thimmi pa Donald J.Trump hi a si. Atu zongah Morocco le Isreal cu ramhnih karlak remlonak chung in remnak bawi Jesuh chuahlai thengteah a remter khawh hna. Hitluk vulei cung President tha hi kanmit in kan hmu bal rih lo, Obama chanlio he cun Hellram le Vanram bantuk an si ka ti. A hohmanh nih an ti lo keimah nih ka ti. Thatlonak a huatu le thilthup a hmu kho pa a si.\nTuzing Thawngpang; Tlawmpal long ka tial rih lai ka vun pehthan te lai. State 19 nih Supreme court justice ah an chuahpimi tazacuainak cu hmaipanh te in an cohlan. Cohlan cangmi cungah 90% cu I ruahchih a si cang. Trump nih Supreme court biaceihtu a rak thimmi hna minung pathum nih hmaipanh te in an don cang. Mike Pence cu ai lunghmui kho tuk cang.Pathian nih Texas thluachuah ko seh a ti. Kha tuzing cu Wisconsin ah zapi theih in lih vote an chimmi pathum te in kan chimh hmanh hna lai. Kum 3 hngakchia pa te nih Joe Biden cu vote a pek. Zeitin dah hi kumthum pa te nih vote hi a vathlak a nu le pa nih an zulh fawn lo.\nPahnihnak, Germany tarnu september hlan te ah a thi cangmi nih vote a thlak, Joe Biden. Hi nu hi mirang holh a thiam tilo an ti. A zawtnak in a sau ngaicang, sizung I mahtluk a zawmi nih zeitin dah mail in vote nak hi a tuah khawh tiah a chung le an khuaruah a har. 3. Mithi cia tarnu nih vote a thlak a thihnak in thla 14 a si cang. Muithla nih computer an ngeive ko rua. Joe Biden a vote.\nJoe Biden Caah Thawngchia Taktak A Chap Chin Lengmang Ko Cang. US THIMNAK: Republican pine (19) vs Democrat pine (24). Texas nih taza a cuaimi cu Republican pine (18) nih an dirpi. Atu tan tazacuainak ah aa tel lomi Republican pine hna cu Idaho, Alaska, Wyoming, New Hampshire, le Kentucky an si. Alaska governor nih cun Supreme Court nih ni a tukmi aa naih tuk caah state attorney general nih ca a tuah manh lo a ti. Supreme Court nih December 14 hlan ah biakhiahnak a tuah ko lai tiah ka zumh. Cu a biakhiahmi zoh in bia kan leh te lai a ti.\nRepublican Ohio Attorney General Dave Yost tu cu zei lei hmanh ah a ttang lo. Phunghram ning tein Supreme Court nih election results kha siloin state legislature pawl tu kha teitu a thimter awk a si a ti. Idaho pine Attorney General Lawrence Wasden tu nih cun kan nih cu khua zei lei hmanh ah kan i tel lai lo a ti. Texas nih taza a cuaimi cu Republican house representative minung (106) zong nih an dirpi ve. Khattelei ah, Georgia, Michigan, Pennsylvania le Wisconsin cu Democrat pine (20) le peng (2) nih an dirpi ve. Democrat pine hna lakah Iowa pine pakhat lawnglawng hi aa tel lomi a si.\nTrump campaign le Missouri, Arkansas, Louisiana, Mississippi, South Carolina, le Utah pine hna nih cun Texas nih taza a cuaimi hi Supreme Court nih dirpi ko ti in ca an ttial. Hi kap hnih pine hna nih an buaipi bikmi cu: “Phunghampi nih hin pine biaceihnak zung hna le pine bawi hna nih Phunghrampi hi an thleng khawhnak nawl a onh hna maw?” ti hi a si. Hitihin Phunghrampi an thlen ruangah 2020 thimnak hi a buainak a si an ti. Democratic attorneys general association nih cun Phunghrampi cu pine biaceihnak zung hna le pine phungsertu hna nih thlennak nawl an ngei lo, asinain CCP (Chinese Communist Party) virus asiloah (covid-19) ruangah mah lung hngalh tein kan thlenmi a si an ti. Supreme Court nih cun zeitindah a ti te hna lai ti cu thlacamnak he hngak cio ko hna u si.\nMichigan phungsertu nih Dominion CEO kha Biaceihnak zung ah a auh. Antrim county ah Trump mee 6000 kha Biden leiah an ttialmi kong rak fianter dingah mee relnak Dominion CEO a auhmi cu a rak chuak duh lo. Cucaah a voihnihnak an auh tthan i a rak chuah than lo ahcun dantat ding in nawl ka chuah lai a ti.\nPresident tthutnak Biden pek an timhmi cu khap a si cang. President tthutnak pek ding in timhlamhtu minung (6) ummi committe meeting ah Biden kha president tthutnak pek ding in Democrat lei nih an chuahpimi cu Republican lei minung (3) nih an duh lo caah Biden cu president ttuan dawh a si ti lo rua. Electoral College cio nih mee an pek dih hlan ah cucu thuah phung a si lo tiah Republican lei nih an ti.\nTuzarh Nilini (Kawl ram ca ah cun tuzan) thok in US Supreme Court nih Texas ti ho in pine (17) nih Pennsylvania, Michigan, Georgia le Wisconsin taza an cuaimi hna cu an ceih cang lai. Pine (4) le pine (17) taza an i cuainak ah hin aho te nih dah an tei te lai tiah nang na zumh?\nTrump ca ah a fiang tukmi teinak lam: Texas pine nih Georgia, Pennsylvania, Michigan le Wisconsin pine pawl taza a cuai hna. US Supreme Court ah hin fawitebai in phak khawh a si lo. Zaran tazacuainak cu peng biaceihnak zung in pine biaceinak zung, cun pine biaceihnak zung in US Supreme Court ti in a dotdot in kai a herh. Cucaah Trump sihne pawl zong US Supreme Court ah direct in phan khawh colh loin pine biaceih zung ah an hel peng nak a si.\nSihmanhsehlaw US Supreme Court ah direct in phak khawh colh nak lam pakhat a um. Cucu state pakhak khat i a bia ceihpiak a herh tikah a si. Cucaah Trump nih zokzok in teinak a hmuh colh khawh nakhnga Texas pine nih Georgia, Pennsylvania, Michigan le Wisconsin pine pawl taza a cuai hna.\nCucaah US Supreme Court nih cucu a cohlan colh i Georgia, Pennsylvania, Michigan le Wisconsin pine hna kha i kilvennak ca a tialter hna i an bia cu tu zarh Nilini ah ceih a timh. Hi Texas pine nih taza a cuainak hna hi theih a fawimite a si ko. Mee deu tbk, mee firmi tbk le mee relnak seh tbk zeihmanh aa tel lo. Sihmanhsehlaw hi taza a cuainak hna hi Democrat pawl nih an leh duh baklomi le an leh khawh bak lomi an si. Cu hna cu zeidah an si kan hun zok tti hna lai. (A tangah ka taarmi video clip ah Texas pine Attroney General Ken Paxton nih a chimmi le ca dang cherhchan in hi ca hi ka ttial.)\n(1) Electoral college clause; Article II, section 2 ahcun pine phungsertu hna (state legislatures) lawnglawng nih electoral college hna zulh awk phunglam kha an ser lai,” ti a si. Sihmanhsehlaw Georgia, Pennsylvania, Michigan le Wisconsin ahcun biaceihtu ( judges) hna le bawi pawl tu nih electoral college zulh awk phunglam kha an ser. Hihi anmah nih tuahnak nawl an ngei lo. Cun cakuat in mee thlak a duhmi nih cun a MINTHUT he sawknak caa ttial hmasa lai. Cuticun cakuat in mee a thlakmi cung ah min a thutmi le sawknak ca ah min a thutmi kha an chek ding a si. Sihmansehlaw hi state pali ah kha bantuk in cakuatnak zung in a rami mee cung i minthut hna kha an chek hna lo. 2016 lio zong ah cakuat in a rami mee 750,000 cu an rak hlawt bal cang tiah ABC news nih a ti. Pennsylvania ah hin 2016 ah siseh, 2018 zongah siseh cakuat in a rami mee tampi an rak hlawnh bal cang.\n(2) Equal Protection Clause; 2000 kum thimnak (Bush v. Gore) lio ah a voi 14nk phunghram an remhmi (14th Amendment) ah “mee kilvennak phunghram aa khatmi hman cio ding” timi a um. Sihmanhsehlaw 2020 thimnak ah cun hi pine pali nih hin hawi dang pine hna he a khat lomi phung an i ser. County pakhat le pakhat zong an phung an i khat lo.\n(3) Remedy in the lawsuit; Texas pine nih cun US Supreme Court kha cu pine pali ah thimmi (electors) pawl kha pine phungsertu (state legislatures) hna tu nih thimter rih ding in ca a ttial. Kum 1892 lio ah McPherson le Blacker cu president tthutnak an rak i cuh. Cu kum ah cun mee aa ningcang lomi a um caah pine pumpi ah mee tam deuh a hmumi (popular votes) kha zoh lo in mee thlaknak peng (electoral district) ah teitu a hmutu kha zoh in teitu cu an rak thim. Cu bantuk in hi tazacuainak zong hi damter ve ding in Texas pine nih Supreme Court ah ca a ttial. A cungah ka langhtermi thil pathum hi US phunghrampi kal ning taktak cu a si. Cucaah Texas pine nih a chauhpimi hi Supreme Court ah cun teinak hmuh dawh a si ko. Atu ah cun Louisiana pine zong nih Texas leiah ttang in Georgia, Pennsylvania, Michigan le Wisconsin kha taza cuai a timh ve hna.\nAtu ah Trump sihne Giuliani cu zaw ko hmanh sehlaw, Trump legal cu 2000 kum ah George W. Bush zong teinak a rak hmuhpiaktu sihne a thiam taktakmi Ted Cruz hruainak in tuzarh Nilini ah US ram ah a sang bikmi Supreme Court ah an hun phan ve lai. Cun Texas le Louisiana pine pahnih zong tuzarh Nilini yhiamthiam ah Supreme Court ah an rak phan ve lai. Supreme Court ah an i tong dih cang hna lai. Trump nih cun, “Tuhnu ni hnih/thum ah thil lianngan a cang lai,” a ti. Cucu zeidah a si hnga? Trump nih, “2020 zong ah Trump uknak (Trumpist Administration) a ra than lai,” a timi kha na zum maw? Kei cu Trump nih teinak a hmuh dingmi hi a fiang chin thluahmah cang ko tiah ka ruah. Credit; Rev. Biak Lian Vel\n← Tutan President Trump hi mipi nih thimfung adik mi in atling tiah ati kho tu Biaceih bawi Cheif Justice Robert le achangtu Samuel hna nih\nUS Supreme Court Le President Donald Trump →\nNauhrawh/nauthah (abortion) hi Khrihfa mi lawng nih kan doh ding asi lo\nThawngṭha chimtu cheukhat kan ipalh taktak tawnmi cu\nGeorge Muller’s Testimony Hi Theih Phu Le Rel Phu Taktak A Si\nRalkap nih thimfung cazin 4 million hrawng a palhmi a um an timi ah hin


Sule ka phak cu ka khuaruahhar taktak, lam zawhtu phu khat tal hmanh ka hmu hna lo – Hakha Cherry\nNain, Sule ka phak cu ka khuaruahhar taktak, lam zawhtu phu khat tal hmanh ka hmu hna lo. Khuachung ah police le ralkap zong ka hmu hna lo. ATM a bawhmi phu lawng ka hmuh hna. Yangon cozah zung hmai ah USDP pawl lawmhnak hla an sakmi cu ka hmuh. A mak ngai ka ti. Atu ning in cun vawleicung ah Myanmar hi aa-naa ting fawi bikmi ram si dawh a si.Credit-Salai Lunthli Tum\nAdang relthan:NLD hitluk a cakmi hmanh zaankhat ah pakhat hmanh tanglo in vatebu hlawm in an hlawm hna.Mipi nih zeitluk an tanh timi an hmuh ko nain zeite ah an rel hna lo. Hlutdaw chungin ram sersiamnak lam hi a hla tuk meisei cang. An duhningin phung an suai lai i, an huam caan poh ah uknak an lak than lengmang ko lai. A chanchan in, an i chaan lengmang rih ko lai. Tutan zong kum 1 an ti lai nain kum 10 maw, kum 20 maw, caan saudeuh zong a rau kho. Voikhatte power an kut cungah chiah hnu ah, midang sinah va chanh than timi khi an celh ti lailo.


Laimi:Dihlak sin ah ralring pek nak’Tangka kong ah a biapi tuk caah na caan rak pek hrimhrim. – Onlinenungak\nLaimi:Dihlak sin ah ralring pek nak’Tangka kong ah a biapi tuk caah na caan rak pek hrimhrim.\nLaimi Cheukhat hlen a tong mi an um caah,Online in hi bantuk ih Pheisa kuat kan duh, moto na poh, na thil a phan, tbt. Mirang holh hna zong in an in kuat men hna lai,\nCu hnu ah an mah Mihruthrawl pawl thotho in kawl holh hna in an in chawnh hna men lai ih, na thil laknak ah or zei maw dek chirhchan in pheisa kan kua an in ti tik hna ah kuat lo ding si lai….\nKan Laimi chung in a kuat sual mi an um caah\nBy:Benjamin TC Thang\nA tang hi relchap a duh mi caah:


Mi A Tleng Leng Mang Tu Pa Theih A Si Cang – The Chinlung Post\nNovember 25, 2020 admin Chin 0\nCNI Lucky Draw a tuah i mi a hlengtu pa Nizaan ah ka rak langhter mi CNI Lucky Draw kong kha hlathlainak tuah dih hnu ah theih a si cang. Atuah tu pa hi Hakha khuasa Zar Nyi an timi kanmah Lai pa a si. A nulepa hi Malaysia ah an um i Hakha ah a pi le pu sin ah khua a sa mi a si.\nAtu zong Hakha ah a um i, nizaan ah tlaih ding in an kawl. Amah cu Hakhathar ah hmuh a si nain an tlai kho lo.Mi a hlen mi hi atu Lucky Draw lawng si loin a dangdang zong in a hlenmi hna zong an um ti a si.Hmanhlak ka langhter mi hi, amah Zar Nyi timi pa a si. Nan hmuh sual a si cun nan rak tlaih i thawng nan kan thanhnak lai kan nawl hna.\nAtu hi Palek zong nih biatak in tawlrel le cawlcangh an i tim cuahmah.ah pehtlaihnak a thei mi nih ka chim hram uh…Ralzaam bawmhnak ca ah Lucky Draw kan tuah tiah mizapi sin ah an zuar. Ralzam ca a si an ti ca ah ka bawmh ve hna. Khuate lei zong ah ralzam bawmhnak ca ah tiin min an bunh i an zuar.\n2020 November 21 ah honnak tuah ding in an zuar. November 21 tiang ah honnak tuah pakhat hmanh a um lo.Pehtlaihnak phone an tialmi kan chawnh, kan chawn kho ti hna lo.Honnak an tuah lomi kong ah minung tampi nih an ka chawnh, an ka chimh.A theimi nan um a si cun zaangfah tein ka chim hram uh…A phone ka chawn kho ti lo…\nCrd: Lai Tluang Te\nNote: Hi kong hi voi hnih ka rel dih hnu ah kan laimi chungin hi bantuk kan um hi a poi tak tak caah hi ca hi mipi thei cio hna seh, cun share a phu ko ka ti caah ka vun post chin mi si.


Phaisa Ruang Le Mi Hmai akhah Lo Caah Anunnak aliam Ning Cu Ningzak Bak Khi Asi!_+Video – TIMES OF CHIN NEWS\nPhaisa Ruang Le Mi Hmai akhah Lo Caah Anunnak aliam Ning Cu Ningzak Bak Khi Asi!_+Video\nPhilipines nungak pakhat nih cun American talngval pa cu phaisa 24 million zat hrawng bak hlen diam in alak piak i mipi vialte nih cu ruangah an theih cang ti asi. Gueen of Golden Diggers tiin amin zong an phuah. Mah American talngval RJ Russel Le a u cu RJ daling nu Adora Ramos konglam hlat dingin Philipines leiah an kal ti asi. An u nau hin mirum taktak an si i Philipines nungak nih atu bantuk hin ahlen tikah apoi ngai tiah hi ruangah hin an buai ngai ti asi.\nAtu bantuk hin thil acaan raungahAdora konglam cu Philipines ram chung vialte ah athang dih ti asi. Mah aphaisa vialte cu aherh lo tuk tak ah ahman piak dih alak piak chap rih hawi i Adora ramos cu aningzah tuk ruangah November 15 zinglei hrawngha khan anunnak aliam tiah theih asi.


Actor Shushant Singh Rajput Thihnak Kongah A Nungak Thing Biachim Cu A Mak Lawlaw - The Chin Celebrities\nActor Shushant Singh Rajput Thihnak Kongah A Nungak Thing Biachim Cu A Mak Lawlaw\nOctober 22, 2020 October 27, 2020 2 min read hleicung@gmail.com\nIndia ram ah zukcawl lemcang thiam lei in a min a thang taktak mi actor Shushant Singh Rajput cu a luan cia mi thla ah khan hriawk awk nak in a nunnak a liam mi a si. Zukcawl lemcang thiam minthang Shushant Singh Rajput thihnak kongah le a thihnak video tete online I an tarlang mi kongah actress Ankita Lokhande nih hi tiin a lang ter.\nNan dawt ti cu kan hngalh, nain Nan dawtnak le thazang nan peknak tihin langterh phung a si lo.Naite ah khan actress Ankita Lokhande nih a thicia mi Actor Shushant Singh Rajput Ruakvuinak Video cu delete than ding in a fans pawl a nawlh hna cun a sik zong a sik hna tiah thei a si.\nNan zeilung dah chuak. Zeidah Nan tuah mah bantuk video hi post ti hlah uh. Hnahnawhnak nan kan pek. Tiin video cu delete than ding in, a fans pawl cu request a tuah hna. Nain fan pawl twitter account ah an delete lo caah, Tuin delete ding in request kan tuah hna. Shushant Singh hi Nan dawt ti kan hngalh.\nNain Nan dawtnak le thazang nan peknak tihin langterh phung a si lo. Tu bak ah in video hi delete uh tiah a chimh chih tiah thei a si. Ankita Lokhande hi Shushant Singh Rajput he kum sau pi kum 6 chung a rak I uar mi a si a ruakvuinak ah a kal man lo caah,\nShushant Singh chunglei zong a va tlawn hna tiah thei a si. Cun Shushant Singh Rajput thihnak case zong ah hin Shushant Singh kaplei ah aa ttang tuk tiah thei a si.\nSinger Esther Van Hnem Sung Le A Fanu An I Rem Kho Taktak\nSinger Joy Cu A Dawh Tuk Nak Ah A Fans Pawl Nih An Zum Lo


“Duhnung Iang Ngeibik Bodyguard Nu” Tiah A Min A Thang\nInnpiRamdang Thawngpang“Duhnung Iang Ngeibik Bodyguard Nu” Tiah A Min A Thang\nNaite Tuluk ram G20 Summit ah humhimnak caah vengtu ah chiahmi ralkap nute pakhat cu “mui dawhbik bodyguard” tiah zapi nih an thangthat\nSeptember 8, 2016 Salai Robert Ngun Sang Ramdang Thawngpang 0\nCHINA: Naite Tuluk ram G20 Summit ah humhimnak caah vengtu ah chiahmi ralkap nute pakhat cu “mui dawhbik bodyguard” tiah zapi nih an thangthat i vungveng in a min a thang colh.\nKan hnu zarh Zarhpini cu Hangzhou ah vawlei cung hruaitu pawl cu a biapi taktakmi ramchung ramleng kongkau ceih dingin an kal hna, cu lioah cun zapi i mit cu bodyguard nute cungah a tla dih ti a si.\nMinung tampi nih bodyguard (mi vengtu) nute cu aa dawh tuk ahhin a zoh in an zoh cim lo i an mit zong a thi ngaingai ti a si. Thawchuah philh le cil dolh hngal lo bak ti awk khin an bih hoi len i an lungthin a laak ngai hna ti a si.\nHi bodyguard nute i a min cu Shu Xin a si i Tuluk nitlak chaklei peng Guizhou chung Guiyang khua ah a ummi a si tiah People’s Daily Online nih a tial.\nHi G20 Summit i bodyguard a tuan lio hmanthlak cu “G20 ah bodyguard dawhbik ahodah a si” timi tlangtaar he Xinhua Thawngzamhnak nih a vur taar ciammam i Shu Xin cu a hung laar taktak.\nMi tampi nih Shu Xin i hmantlak hlun pawl cu maivan chungah an cun kawl duahmah hna i a rak laar tuk ciami khi a si an hun theih. Shu Xin hi People’s Liberation Army (PLA) ralkap vialte lakah aa dawh bikmi 10 chungah aa tel ve mi a si tiah theih a si.


Kha! Hrial ka duh nain Pastor ka si lem lo le ramkhel kong chim le tial hrial va timh kha a rak herh lem lo. A herh tiang tial lengmang ve ko ning. – Hakha Cherry\nKha! Hrial ka duh nain Pastor ka si lem lo le ramkhel kong chim le tial hrial va timh kha a rak herh lem lo. A herh tiang tial lengmang ve ko ning.\n2020 ‘Zu-et-e’ thimnak ah kan miphun hawi mi tampi i an ‘pupu’ le ”Hranghlun Phu GOP Grand Old Party – Republican)” hruaitu thenkhat le QAnon muilangh lo profet deu bu) le zanmang manhthiam conspiracy theorists pawl nih Laimi tiang kan lung an kan tuaihmal, veilote ti dan in ‘tor le cheng mee firnak mangmanh thiam bia, a tak ah a si taktak lomi, evidence hmuh lomi’ bia khan a hun i thok.\n‘Zu-et-e dimawkasi’ cu zumhtlak in ka ruah ve ko lio ah, an pupu le Hranghlun phu thenkhat le zanmang manh thiam pawl khua zoh ning khel zong in, thawngpang media le Twitter le Facebook tiang an thawngpang cu, dawi a nuam khin ka theih caah ka dawi lengmang ve. Ka rel deuhdeuh, an pupu le Hranghlun phu tthenkhat le zanmang manghthiam pawl le profet deu phu pawl bia khi biavaivuan sawhsawh, mizapi lungmolhternak a si kai fiang deuhdeuh.\n‘Tor le cheng mee firnak’ si lo in, cikpak minung ‘barawh zat lo’ te khi ram phung buar in mee na pek ti tiang biaceih zung i taza va cuai lawng khi a si rih, zeipi aa chap ding um dawh a si ti lo. An pupu le Hranghlun phu nih voi 60 deng taza cuainak an kalpimi ah pakhatte hmanh chimtlak teinak an hmuh lonak taza cuai kha ka chimmi hi a si lo.\nAn buai biknak Zu-et ramkulh 6 ah zanmang bia a simi ‘tor le cheng mee firnak’ tuanphung (myth) cu ramkulh cozah nawlngeitu pawl nih an dawi lengmang le Zu-et ram haotu pa caah mee pahnih tbk. a thlatu ‘putar pathum Hranghlun phu minung’ an va poh hna le biaceih inn ah taza cuainak ca an luhpi cang.\nDimawkaretik phu minung zong anmah bantuk hin, biaceih zung ah taza cuaimi kutdong khiah zat lo an um ve. Taza cuai kip hi, phung an buar hrimhrim ti biakhiahnak a si rih lo le biaceih bawi nih bia a khiah rih lo caah phungbuar in mee an thlak hrimhrim e tiah ‘Mifir e, a cu e, a kha e,’ tiah khawment tial phung a si rih lo, lung a fim kirker ko ahcun. Cucu a si ko le mang bia an dawinak ah a lingtelet in thil an hmuhnak kong ka hun tial cuh Washington Post Dec. 24, The Hill 22 Dec., Huff Post Dec. 23.\nZu-et ram haotu pa nih dawla tor le cheng in a hlanmi palik bawihlun (rian a tlinh lo ruang ah palik rian rak phuahmi pa) aa chuah sual dan ko lunglei a ttha lo. Aa ngiat aa ngiat le thilphor mawtaw pakhat meithal tinh in an va nam. Palik a chawnh hna, ‘tor le cheng mee firmi phortu’ ka tlaih ti khin.\nMawtaw mawngtu pa cu, meithal hmuah in a cer a hro, a tlerh, a khawn. Palik nih mawtaw an hun chek le mee pakhat zong a um lo, inn thilri a phortu mawtaw a rak si diam. Saneh dawi thiam bang palik bawi hlun pa cu, amah tu palik nih an tlaih lehlam le meithal in mi tlerhkhawn sual puh in taza an cuai. Biaceih bawi nih a sual ko tiah bia a khiah ahcun, kum 20 tiang thong a tla kho BBC News Dec. 16.Credit-Salai B Chan Khar\nZophei Baptist Church nan thiltuah mi aa dawh tak tak si. Lamhlatpi mission kan tuahnak ah kan tumbut kam mission tuah kan philh ttheu tawn.\nKai Ngaih Kho Tuk.Kawl ralkap nih CNF/A nan bawmh hna tiah khua bawitlang an rak tlaihtimh hna ruangah


Ruahsur Tilianh Ruangah Hpakant Khua In A Thimi Le Harnak Tongmi A Thong Leng Kai An Si Cang – THE CHINLAND POST\nRuahsur Tilianh Ruangah Hpakant Khua In A Thimi Le Harnak Tongmi A Thong Leng Kai An Si Cang\nTCP-Online| 2018 July 5| July thla hramthok in Kachin ramkulh Hpakant khua ah ruahsur le tilianh nakin hlei cheukhat ti nih a khuh hna, minung umnak inn tampi zong ti nih a khuh chih. Hi ruah sur le tilianh nakin a thimi zong an um cang i Hpakant ah minung thong 2 leng le Lungkhin ah mi thong khat leng cu umnak ngei lo le harnak tong in an um tiah Hpakant peng Pyithu hluttaw palai U Tin Soe nih a chim.\n“A luancia nihnih hrawng khan Hpakant ah hin ruah a sur i ti zong a lian. Ti a lianh ning cu khuaruahhar ngai khi a si. Hpakant khuachung vialte ti nih a khuh dih ti awk khi a si. Lungkhin khua ah cun Bila hlei le Hpakant ah hri in tuahmi hlei zong ti nih a khuh chih. Chawva in sunghnak a tongmi zong an tam. Bazar tampi zong ti nih a khuh. Mahti tilianh hi minung ih lio caan zan a si tikah sunghnak zong a tam khun” tiah a chim.\n“A minung zat in harnak a tongmi cu Hpakant khua in minung 2200 leng le Lungkhin khua in minung thong khat leng an si. Mahti harnak a tongmi zong cozah lei nih bawmhnak pek dingin timhlamh cuahmah lio a si” tiah Pyithu hluttaw palai U Tin Soe nih cun a chim.\nRuahsur le tilianh ruangah vawlei zong a min i minung a thimi 5 leng an si cang, a tlaumi zong an um rih tiah Hpakant khuami nih cun an chim.\nHpakant ah sui khur a cotu hna zong an umnak a him khawn nakding Company lei zong nih biatakte in tuanhma an laak hna. Kachin ramkulh Hpakant ah atu zong ruah cat loin a sur peng rih caah atu nakin ti a lianh deuh sual cun harnak fak tuk in a tong kho ding dirhmun a si caah Hpakant khua minung pawl cu thinphang dai loin an um lio a si.\nPrevious Daw Aung San Suu Kyi Inn Datsii Palang He A Cheptu Thong Kum 5 An Thlak\nNext Bogyoke Aung San Zuk Lem Tuah Hi NLD Policy A Si Lo


Khah Thawngtha Ngai Sih Hih Palik Pa Hi Cu Ralhrang Dohve Dingin Meithel He CDM An Tuah Cu Lawng Si Lo In – Chintanbo\nMagwe ramthen, Htilin Myomah Palek Sakhaan in palek pakhat cu meithal zun 2, meithal kuan 200 leng le 40MM bomb thei 1 he CDM a tuah caah sing 110 laksawng kan pek tiah Htilin PDF nih nizan May 21 ah thawng an thanh. Magwe ramthen, Gangaw pengkomh, Htilin Myomah Palek Sakhaan in palek pakhat cu mizapi nih lungtlinpi lo mi ralhraang uknak cu a duh ve lo caah G3 meithal zun 1, kuan bawm 2, G3 kuan 194, 40MM bomb thei 1, MK22 meithal zun 1, kuan bawm 1 le kuan 20 he PDF Htilin sin ah CDM a tuah tiah kan theih.\nCDM palek pa nih cun “NUG nih aa hmaithlak ning tein ka zulh lai. PDF Htilin ah um in rian an ka khinhnak hmun poh ah rian ka tuan ve lai” ti in a chim tiah kan theih. Credit: The Hakha Post\nThawngdang, Thawngpang tthatuk si. Tuzing ah ralhrang kawlralkap minung 150 hna cu mipi ralkap nih bomb in an puah hnawh hna i ralhrang 30 an thi. Sagaing ramthen Katha peng ah ralhrang kawlralkap minung 150 hna cu mipi ralkap hna nih tuzing ah bomb in an thuat hna i minung 30 an thi tiah mipi ralkap nih an thanh.\nMay ni 22 zingka suimilam panga le minute hleinga ah thaazaang 150 hrawng asimi ralhrang kawlralkap hna cu Paykung in Katpaleih khua ah ke in an ra hna. Ralhrang hi minung 150 hrawng an si. Katpaleih in Katha khuapi ah an kal lio ah ABSDF le PAHKAPHAH fonh nih voihnih bomb in an thuat hna.\nRalhrang hna cu minung 30 hrawnghrang an thi tiah an langhter. Cun lam a zawhtu ralhrang kawlralkap hna cu pehzulh in lam zong an kal ti lo tiah theih a si. Hi konghe pehtlaiin nizan zongah Kawlin khuapi Administration Office ah a ummi ralhrang hna cu kah an si Kahdohnak ah ralhrang pahnih zong an thi tiah theih asi.


***Vakok.Lian***: Pitling Nun Le Zumhnak Lei Ah\nRom 8:28, Pathian nih hin, amah a dawmi hna caah le amah nih aa tinhmi ningin a kawhmi hna caah cun, zeizong vialte hi a ṭha lei ah a serpiak ko hna ti kha kan hngalh.\nKan ton mi thil paoh hi phun hnih in hmuh khawh a si: chiatnak lei le tthatnak lei. Chiatnak lei in thil a zoh kho peng mi hi an nun khua zong a toi ti asi. Khrihfa mi kan nunnak ah chiatnak lei in thil hmuh awk pakhat hmanh a um lo ti mi hi Paul nun nak nih a kan cawn piak. Cucaah, kan ton mi thil poh hi zeitin dah kan lak, zei ah dah kan hman ti mi kha kan mah cungah aa hngatchan mi asi.\nPaul hi Khrih zultu asi hnu i a nunnak pawl minung sinak lei in kan zoh ah cun si duh awk pakhat hmanh a um lo. Asinain, a chiatnak lei in Paul nih pakhat hmanh a hmu lo. A hman lo piin thong an thlak zongah, thonginn chung ah zeitindah Pathian bia ka karhzaih ter khawh lai ti tu kha a tuah (Phil. 1:13; Lam. 16:19-34). Mibupi nih an kulh, an velh zong ah thawngthabia chim ding can ttha tu kha a zoh i tehte hna a khan (Lam.22:1-21). Siangpahrang Agripa hmai a phanh zongah, a zumhnak kong langhter ding tu kha aa zuam (Lam. 26:1-32). Lawng in Rom lei ah biaceih ding in kuat a si zong ah, lawng cungah van le vawlei sertu Pathian lianngannak thawngthabia tu kha a chim. Thong an tlak zongah, thonginn chung in Khrihfabu tampi thazang pek nak cakuat a tial. Cu cakuat pawl cu nihin ah Bible ah kan i hman rih. Zei thil a ton poh ah, cu a ton mi chungin zeitindah Pathian bia a karhzaih khawh lai ti mi long a tuak. Chiatnak lei in a hmuh mi pakhat hmanh um lo. Thihnak le nunnak kar lak i a va ton mi thil a si ko zongah a tuak mi thil dang zeihmah a um ti lo. Cucaah, Paul cu pongkam thil sining thli hran nak nih a zumhnak kha zeiti hmanh in a hninh kho ti lo mi zumhnak a ngei. Cucaah Nun dan ka thiam cang a ti khawh nak cu si. Cucaah Paul cu pi a tling mi zumhnak le pi a tling mi nun lei ah a hmaibik in a kan kal piak tu asi. Pathian nih zumtu vial te kha, cu pitling nun le zumhnak lei ah kal peng hna seh ti a kan duh piak.\nA can ah cun kan ton mi thil hi vawlei cungah a harbik le mivanchia bik zong ah kan i ruah kho men. Pathian na um maw um lo ti zong in bia kan hal kho men. Asinain, kha chungin khan Pathian nih nangmah hmang in a sunparnak langhter le hmuh a duh ca tu ah asi ti mi hi thei hna uh sih law, kan ton mi thil poh hi a tha mi siseh, a chia mi siseh, Paul nih a nun hrim in a rak kan cawn piak ban tuk in, pi a tling mi nun le zumhnak lei ah a kal thluahmah mi kan si nak hnga Pathian nih thluachuah rak kan pe hram cio ko seh!\nPosted by L.VanBlian_blogpost.com at 7:58 AM


Breaking News: CNA Le Ralhrang An I Kap Kho, Ralring Tein Um Cio U – Chin World News Evening\nApril 12, 2021 Salai Van Chin News\nCucaah ralring tein um cio usih. A voikhatnak ralhrang rual Camp i an luh lioah khan Chin mipi nih CNF/A kan mawhchiat, kan soisel tuk hna. Tutan tu cu luhter an duh bak ti lo, i kahnak a chuah taktak ahcun Kachin le Karen bantukin Chin mipi nih kan tuar ve ko lai. Pathian tu nih kan umpi cio hram seh.\nHi kong hi thawngpang kan theih lecangka in thawngpang vaivuan hna a si sual ah tiin Chin Post nih tuanvo ngeitu upa kan chawnh hna i thilsining an kan chimh hnuah atu bantukin mipi sinah thawngpang kan tial hi a si. Source: Chin Post\nBiakilh: Hi thawngpang cu Chin Post nih a taarmi kan lakchinmi a si.\nMipi sinah thawngpang thlazamh piak na duh si cun zeitik caan paoh kan i thlahzamh piak khawh zungzal hna. Kan thawngpang ṭialmi kongah, pehtlaih a duhmi nih Salai Vanduhthar Lahnin ah pehtlaih khawh peng kan si. Cun, Na relmi thawngpang hna midang nih an rel khawh ve nak hnga atha tiah na ruahmi a um ahcun share in rak kan bawm ve. Kan ca a kan rel piaktu nan dihlak cungah kan ilawm. Upatnak he Admin


Breaking News – DOJ nih thil an tuah mi Trump an chim duh lo mi phuan a si; Trump a thinun tak tak cang\nChinpage nih a tim bik mi cu thawngpang dik lo mi karlakah thawngpang a dik mi le a hman mi Chinpage reltu sin ah theiter le tial hi a si. Nifatin US thawngpang 4/5 na rel khawh peng nak ding caah Chinpage hi Follow/Like tuah ding in kansawm hnaSource-Western Journal\nAttorney General Bill Barr nih, Justice Department pawl nih President-elect Joe Biden fapa dothlatnak an rak tuah cang mi kong cu Election hlan ah an chim duh lo tiin Twitter phuan a si.\nNithum Ni/Wednesday ah Justice Department’s pawl nih Hunter Biden le China pehtlaihnak kongah dothlatnak an tuah ti an phuan\nTrump supporter pawl an thinhun an celh lo, zei ruangah dah, Attorney General Bill Barr nih Biden fapa Hunter dothlatnak an rak tuah ko buin Election hlan ah a chim duh lo tiin\nTrump le Biden Debate an rak tuah lio ah khan Joe Biden nih Debate stage ah a fapa kongah zeihman thil dik lo a um lo tiah a chim.\nPresident Trump nih, ” Joe Biden thim a si a cun, Hunter Biden kongah zeihman dothlatnak an tuah kho lai lo, Bill Barr nih hin zeihman rian ttuan a ngei lai lo, partisan killers a luh ding mi pawl nih hin thil vialte an thup dih lai tiah a chim”.\nPresident Trump nih Bill Barr hi a phuan lai maw ti an zoh cang, “A big disappointment!’ tiin Twitter ah a tial\nA voihnihnak debate an rak tuah lio ah khan, Joe Biden nih ka fapa nih zeihman thil tha lo a tuah mi a um lo tiin a chim kha.\nKa fapa nih China in zeihman tangta a hmuh mi a um lo, natein kum 2018 ah Hunter Biden lakah dothlatnak an rak tuah ti thei a si\nSenator Josh Hawley, Missouri Republican, bia chim mi,, “Joe Biden nih federal investigation tangah bia halnak vialte cu biakam bu in a leh a hau. Joe Biden, hi President caah thim a si a cun, Federal investigators le Attorneys hna cu an rian in aphuan dih lai i, zeihman thil sining thei kho a si ti lai lo” tiin a chim. Source-RTK\nBe the first to comment on "Breaking News – DOJ nih thil an tuah mi Trump an chim duh lo mi phuan a si; Trump a thinun tak tak cang"


Sarah Van Tin Hnem:Hla thar a tha hrinhran rak zoh ve uh(+video) – Onlinenungak\nSarah Van Tin Hnem:Hla thar a tha hrinhran rak zoh ve uh(+video)\nBy bawi bawi on October 22, 2020\nTutan Sarah Van Tin Hnem video ka van chiah mihi minung tampi nih cun nan zoh cang mile nan theih cang mi video zong asi kho mi asi ko’a sinain minung tampi nih an zoh ve rih lai lo caah tthazzang lak tti ding in ka rak i sawmh hna a nih hi cu a konglam ka tial tila lo laimi nih kan theihtuk mile kan uartuk minthang pakhat singer kan i ngei mi asi bantuk in’A tang hi video asi.\nThawngpang dang asi a tang hi:\nChin State chungah Mara hi 10,000 leng an um. Cun Mara aiawh in ENDP Party zong a dir i 2020 thimnak ah an lut ve. Chinmi chungah Pacan bantukin kan i bochan mi hna Dr. Ngun Cung Lian le Dr. Sasa zong Mara ansi veve. Mara Media (Mara holh) nih interview an tuah veve hna i, Mara caah an Ruahnak le an pawlisi cu a tanglei bantukin an chim veve.\nDr. Sasa ” Mara minung 10000 nan dihlak in NLD hi Vote pe hna ko uh. ENDP nihcun zeihmanh a chuahpi kho lai lo. NLD tu vote pe viar ulaw, Ka theihmi Vuanci le Bawi pawl ka chimh hna lai i, MARA TOWNSHIP (Myone Khuai မြို့နယ်ခွဲ silomi Myone Tling) an in serpiak hna lai”\nDr. Ngun Cung Lian “Mara nan dihlak tein ENDP vote pe viar ko u. ENDP in MP pakhat te a chuak ahcun Chin aiawh in Mara zong nih Pinlung Conference (Peace Process) biaceihnak ah nan i tel kho ve lai. Cun Phunghrampi Remhtu\nCommittee zongah member nan si lai. Mara caah Upadi lei le Mara kong tampi nan chimrel khawh lai”\nBochanmi veve an ramkhel pawlisi le an philosophy hi an tha tuk veve. Aho pawlisi le Filawsawfi hi dah Mara le Chinmi caah a tha deuh hnga. Zeitin dah na ruah ve?


Norway le Syria Ralzaam, Ramdangmi le Rian - Chin Community in Norway | Chin Community in Norway\nNorway le Syria Ralzaam, Ramdangmi le Rian\nTulio Norway ah ceihbikmi asi men lai ka timi cu, “Norway nih Syria ralzaam thong 10 kan la kho lai maw?” ti biahalnak hi asi men lai. Ziah cutluk tam laaknak kong cu ceih asi hnga tiah kanmah cio zong kan lau kho men. Kan mawh lo! Kawlram buai kum 20 leng chung hmanhah thong 3 lawng an kan laak va si kaw, Syria refugee vial, 2015-16 chungah cuzatzat lak ding i ceih len ko cu aw??\nSyria ah zei a cang timi thawngpang cu ni tin tiawk in theih asi. Kum 4 chungah mi 220, 000 an thi, million 15 tluk ralzaam dirhmun an phan! Mitthlam hei cuan ter hmanh ahkhin tuk a sum tuk, mitthli he khuaci a muimi chungkhar zeitluk khin dik an tam hnga, hmailei kong ruahchannak pakhat te hmanh ngeih khawh loin an va um cio hnga mu. Eiawk ngeih lo, thal le kuan in zeitikahdah kan thih te lai ti lawng khi an hei ruah cio ko lai cu mu. Pathian ser ciomi zaangfak cu an va si ve dah!\nMidang harnak an ton tikah i bawmh ding ti ruahnak hi mi tamdeuh nih thiltha tiah ruah asi, i UN bantuk ramkawmh buu pawl nih an dirpimi. UN le buu dangdang zongah thazaang tam ngai a chuah tawnmi Norway zong nih an khap tawkin bawmh ve khi an duh. Tulio cozah kaimi party pahnih lakah Høyre nih; Norway ah laak loin anmah umnak hmum tuah bawmh a duh, Frp cu amah dirhmun tawn bantukin, laak aduh lo. Cozah akai lomi party pawl belte hi kongah cun an lung ai ruang ti khawh asi. Nai party conference an tuahnak cio ah AP le Krf nih kum 2 chungah thong 10 laak ding in an lungtling.\nA harmi ralzaam bawmh hi thil ttha asi ko, nain mah dirhmun i zoh hmasat ta khi cu biapi ngai ko hnga. Cun thil tha tuah ciocio zongah a ttha deuh le ai rem deuh khunmi khi a um ko. Management thiam ngai zong a hau hnga.\nApakhatnak ah, Norway economy hi cungkhuh (ceiling) aphan cang tiah economist tamdeuh (majority) nih an ruah. Chim duhmi cu a tla lai maw, siloah amah ning deuh dah asi lai? ti dirhmun lawng kan ngei, akai lei kam cu ruahchannak a tlawm ngai. Lai tuak in tuak hmanh ah, mi pakhat hmuhmi (income) nih family pakhat ttha tein a cawmken khawh lonak ram dirhmun cu ram rum, sipuazi ttha tiah ti khawh ahar ngai. Cu dirhmun cu thilman a fak tukmi Norway ah family tampi nih tonmi asi. Ralzaam thong 10 laah ahcun, billion 60-70 NOK (10 billions) a dih lai [tulio i zohkhenhning in]. Mi pakhat ah kum khat lahkhah ting 4 in mi tong 15-17 kumkhat lakhah a pek khawh 🙂\nCun, biaknak pakhat mitam deuhpi ngeimi mibuu (soceity) ah biaknak dang tam deuhdeuh an hun luh tikah buainak a karh theo. Cucu minung tuanbia thil sining nih fiang ngaiin a kan chimhmi asi. Biaknak hi mifim tampi nih minung kan i hruai/khuakhannak ah pheu an timh lengmang nain pheu khawh dawhin a um lo. Biatak tein mibuu cungah nawl an kan ngeih rih lai caah tthatnak/buainak a chuahpi lengmang rih lai. Ningcang deuh in mipi nih kan i ven a herh hnga.\n2015 ah ralzaam kan laak lai a timi kommune hna nih mi 8100 laak dingin an i kam cang. Syria in ralzam thong 10 laak ahcun mi thong 16 hmunhma kawlpiak chap an hau hnga. Cucu tutiang ah a phi an kawl kho rih lo, kommune 20 nih cun fiang ngaiin ralzaam kan la kho hna lai lo an ti, kommune adang 100 zong nih biafiang an langhter kho rih lo. Culakah ramchung umnak nawl an peek cangmi ralzaam mi 5000 tluk umnak hmun an hmuh piak hna rih lo caah Asylum Center ah an taang rih.\nKrf ah Siria ralzaam thong 10 lak kong ah vote an thlak lio. (photo:fvn.no)\nThazaang tthawn deuh le nawlngeihnak tam deuh ngeih poah ah ttuanvo le rian a rih chin ve lengmang ko. Norway nih tu ralzaam thilrit kongah ttuanvo ngan nawn an i laak lo ahcun, mi hmai an khap lai lo, vawleicung ah dirhmun pakhat an ngeih cangmi thazaang zong a der ter khawh hna. Cucaah ai zuam lai ti cu a fiang, nain a mah khap tawk tein le a pawkuai lo dingin biakhiahnak a tuah lai tiah zumh asi. Mipi aiawhtu cozah le parliament ah mitam nih tampi lakding an lungtling nain, khat lei ah, thazaang a tak chuahtu ding, kommune le mipi an biapit caah- tutiang chimceihmi ningin cun tlamtlin lo lei a penh- nain hngak rih ko hna usih.\nRamdang mi a lami Norway khua vialte lakah a tanglei khua 10 ah rian a hmumi an tambik tiah IMDI report pakhat nih a ttial.\nSandnes ……..70,9 % [Ramdang a phanmi 100 chungah 70 fai nih rian an hmuh]\nChin Miphun Ni Hi Lungrualnak Caah Hman Ding A Si\nSalai Kipp Kho Lian nih Froland i tuahmi CND ah bia\nZa Tlung Lian: CCN Sin Cakuat\nUpatmi CCN hruaitu vialte le Celhzuamnak a chuak mi vialte hna, Tutan 2016 CCN nih\nBiaknak zalonnak muru: DAWTNAK, THATNAK LE INKHAWHNAK\nChin mi kan tuanbia zoh tikah Khrihfa kan sinak nih a kan thanchopi ti cu\nSalai Za Ceu Lian le Chin Student Union in Norway Biaruahnak\nSianginn kai pah darling ngeih/ miphun ca rianttuan kong, Student Union ngeih kan herh maw\nPost Published: 21 May 2015\nAuthor: Peter Sang\nFound in section: Opinion (Ruahnak/hmuhning)\nPrevious Topic: Malaysia snur – gir ordre om å redda rohingya-flyktningar\nNext Topic: CCEU Concert Hlasading Norway an Phan Cang!


An lungretheihnak le harsatnak kan ti khawh tawk in kan rak chawn ve hna lai” tiah Presiden Joe Biden nih a hun pek hna. – Onlinenungak\nAn lungretheihnak le harsatnak kan ti khawh tawk in kan rak chawn ve hna lai” tiah Presiden Joe Biden nih a hun pek hna.\nBy chin tawi on March 14, 2021\nRalkap Nih Minung 6 Bak An Kah Tthan Hna- Biden Nih US Ah A Lut Cangmi Myanmar Rammi Hna Cu Zeihmanh Buaibai Hau Loin Thla 18 Chung An Ram Ah Umnak Nawl A Pek Hna\nKawlram mipi hna nihhin Democracy ngah kan duh ruangah nunnak zeizat remruam khi dek an va liam cang! Thal nilin tihal in Myanmar mipi hna nih Democracy cu kan hal cang. Thisen zeizat remruam khi an va luan cang! Kawlram mipi hna cu hmailei ruahchannak a ngei lomi, muilak ah a kal cuahmah mi bantuk kan si.\nKawlram ah milu tambiknak khuapi pahnihnak Mandalay ah ralkap le police nih minung 3 an kah tthan hna. Witnessed pahnih bak nih Reuters sin ah an chimh hna. Central Town Of Pyay ah minung pakhat kah a si. Commercial Capital Yangon ah minung 2 an kah rih hna.\nUS ram ah khual a tlawngmi Myanmar rammi caah ruahchannak le hnangamnak nganpi Presiden Joe Biden nih a hun pek hna. Washington-The Biden Administration nih Myanmar Military Coup umnak, rammi hna US ah a lut cangmi hna cu zeihmanh buaibai hau chap loin thla 18 chung umnak nawl a pek hna kong a phuan.\nHomeland Security Secretary Alejandro Mayorkas nih “Temporary status hi thla 18 a si lai”, Mayorkas nih Myanmar ahhin Humanitarian conditions, medical flights, economic crisis an ton cuahmah caah Myanmar rammi hna caah kir khawh a si lo. Cu caah kan rak humzual hna lai. An lungretheihnak le harsatnak kan ti khawh tawk in kan rak chawn ve hna lai” a ti.\nThantlang Peng Lungler le Vawngtu (Vuangtu) SAC ralkap sakhaan um ralkap cu anmah keel an si nain Sopum khua ah umhmun a khuar mi ralkap tu cu >>>>>>>>\nCovid-19 Natuaral Disease A Rak Si Naisai Lo Tinak Maw Si Kun Hnga? China Ralkap- People Liberation Army (PLA) nih 2015 ah Biological hriamnam ah hman an rak timh Mi A Si Ti Bak Si Ko E>>>>\nModel Hta Htet Htet hi Uar Um bak ko, Chimsawh, Zohsawh Caan Si ti Ai Lo tiin, A Mah Pumpak Bak Ai Thawh Ve Cang Ko Hih>>>>>\nNihin suimilam 12:57 Mindat mipi minung 4 hna cu Kyautthuh vanlawng bual lam ah Ralhrang hna nih an tlaih hna\nIndia Covid Cu Zor Lei Panh lo In A thimi An Tamtuk Hringhran Ruak Phum/Khangh Cawk Si Lo caah Tiva Ah Hlonhmi Zong Tampi An Um>>>>>


COVID-19 Phihkhamnak ah Melbourne Khualipi Chung Thawngpang Thar | THE CHIN EXPRESS\nCOVID-19 Phihkhamnak ah Melbourne Khualipi Chung Thawngpang Thar\n27 September – Tu zaan sml 11:59pm thawk in Melbourne khualipi cu ni 14 chung zawtnak thar hmuhmi 30-50 karlak a si caah erhkhumh chung phihkhamnak zulhphung dot 2nak (Step #2) ah thumh/thlen a si cang lai.\nZaan lengchuah phihnak (curfew) cu thaizing zinglei sml 5:00am cun a dong cang lai, a um ti lai lo.\nAsinain, khualeng tonpumhnak le mileng kong ah zulhphung buar ahcun dantatnak a sang deuh lai. Zulhphung a buarmi cu $5,000 tiang liamter an si lai.\n[Dot 2nak Chung] Zulh Ding & Aa Thlengmi Hna\nLengchuah khawhnak ding a ruang (4) le 5km chung umkalnak-\nEidin/inn chung tang thilri cawk\nMi damlo/chiat ni i zohkhenh asiloah i thlopbol\nExercise (pum cawlcanghnak) tuah\nSianginn kai asiloah riantuan (onhmi phunglam ning in)\nSml 9 PM in 5 Am tiang lengchuah phihnak (curfew) cu thaizing September 28 cun hlonh a si cang.\nLeng chuah tikah hmaihuh (Face mask) i hruk peng ding. (Hmai khamnak phaw (shield) hman lo ding).\nKhualeng ah chungkhar in asiloah chungkhar dawng 2 fonh in minung 5 tiang i hmuhton khawh a si. (Sml 2 chung a si lai i 5km chungah a si lai, thla 12 tang ngakchia rel chih an si lo)\nMinung pakhat amah lawng khuasami asiloah kum 18 tang ngakchia ngei nuhmei/pahmei cu anmah nih an duhmi minung pakhat i lenkaiter khawh a si.\nChildcare centre (nauumhnak/ngakchia zohkhenhnak hmun) pawl on a si.\nPrimary school siangngakchia pawl (Prep in Year 6 tiang) October 12 in sianginn an kai cang lai (a hmun ah ca an cawng cang lai), cun VCE/VCAL siangngakchia pawl cu 05 October in assessment an thawk lai, 12 October in sianginn ah cacawn an thawk lai.\nDot 2nak ah onhmi riantuannak hmun pawl riantuantu pawl lawng rian hmun ah kal khawh a si.\nEidin cawk tikah ni 1 ah minung 1 lawng si ti loin chungkhar ning in ni 1 ah voi 1 kal khawh a si.\nRawldawr (restaurant) cu inn i put ding le a cah (take away/delivery) lawngin on a si.\nAdangdang thil dawr poah cu cah i mah nih va lak (Click & Collect) lawngin a si rih.\nExercise (pum cawlcanghnak) cu ni 1 ah sml 2 chung 5km chungah tuah khawh a si. (Sml 1 in voi 2 zong tuah khawh a si).\nThitumhnak cu minung 5 tiang in tuah khawh a si.\nRuakhmuh/thlah cu minung 10 tiang in tuah khawh a si.\nBiakinn pumhkhawmhnak cu minung 5 tiang in tuah khawh a si (hruaitu/thawngtha chimtu pakhat telh loin).\nSizung um mizaw cu minung pakhat nih ni 1 ah voi 1 in sml 2 chung zoh khawh a si lai. (ngakchia mizaw caah cun caan rikhiah a um lo)\nVictoria ramkulh chungah khua khat in khua khat ah tlawn/kal khawh a si lo.Nihin sml 3: 15 PM tiang sml 24 chungah zawtnak thar hmuhmi cu 16 a si i atu lioah Victoria chungah zawtnak in a ngeimi hi 399 an si. Cun, zawtnak ngeih le ngeih lo test cangmi hna hi 2,661,989 an si i a thimi hi 784 an si cang.\nCattialtu: Salai Robert Ngun Sang


Kawl Ralhrang Minung 100 Cu AA Ralkap Sinah Zam In Dornak Hmunhma An Khuar -\nRakhine ralkap AA ralkap sinah kawl ralhrang minung 100 cu zam in dornak an tuah tiah June 14 ah AA biachimnak nawl ngeitu Khine Thukah Nih a phuan. Hi ralhrang a zammi hna hi kan sikhawh tawk zohkhenh le bawmhchanh kan i zuam hna tiah a chimchap. Cun ralhrang a zammi hna milu zat taktak chimphuan dingin timhtuah nak kan ngeilo tiah achim chihfawn. Crd- CCN\nThawng dang: Biakinn, Sizung le Sianginn hna upatnak pekpiak ding in CBCM nih nawlnak a tuah, 2022 June 14 – A thianghlim tukmi Biakinn pawl, sizung le sianginn hna ṭha tein upatnak pekpiak ding in Catholic Bishops’ Conference Myanmar (CBCM) nih June 11 ah nawlnak cathanh a chuah. CBCM nih a tulio Myanmar ram ah a cangmi buainak cungah kan ngaih a chia tuk i minung a thong leng nih inn le lo an kaltak i million tampi minung mangṭam an tuar tiah a langhter.\nMiphun kip sin ah a chuakmi buainak ruangah sualnak ngei lo mipi, ramchung ah a rak ṭhialmi, tar, upa, hngakchia, pum tlamtling lo, nu pawl le a ngandam lomi hna nunnak le an umnak caan kan lungre a thei ko tiah an thanh. Cun minung nunnak man ngeihter ding le, ralzaam hna, ramchung ah aa rak ṭhialmi hna nih an herhmi bawmhnak thilri kuat khawhnak hnga caah rianngeitu hna nih tawlrelpiak ding in nawlnak an telh chih fawn.\nMinung kan limhang le kan nun khawhnak covo hi zeihmanh he thlen khawh a si lo” tiah CBCM nih a chim. CBCM nih zatlang nunnak he pehtlai in Catholic pawl kan zulhmi lam ning tein vawlei pumpi ah a ummi Catholic bu ngan pawl lawng si loin bawmh a herhmi poah kapṭanh ngei lo tein bawmh an si lai tiah an ṭial.\nA luancia zarh chungah, Chin ramkulh, Thantlang khua ah kum 60 leng a si cangmi Thantlang Baptist Church (TBC) cu SAC nih an khangh bantuk in Pharuso peng ah a ummi Htipaw Baptist Church le biaknak lei inn pawl zong SAC nih a khangh tiah theih a si.


Tutan Thangtlang No 3 Kuabawi Pu Tum Bik Cawlcanghmi Nih Mipi Thinlung A Sk Ko – Chin World News Evening\nTutan Thangtlang No 3 Kuabawi Pu Tum Bik Cawlcanghmi Nih Mipi Thinlung A Sk Ko\nFebruary 15, 2021 February 15, 2021 Salai Van Chin News\nTutan Thangtlang No 3 khuabawi Pu Tum Bik kong an chimmi cu mipi thinlung a suk hringhran ko. Laimi cungah mah bantuk ruahnak angeih hi cu apoi hringhran ko. Thantlang No 3 Khuabawi Pu Tum Bik hi naite kan naunu Malaysia ah a nunnak a liammi ruak an tlunpinak kongah a hmuhning le aruahning cu zapi nih kan theih dih cangmi asi caah tampi kan chim ti lai lo.\nKannau nu thihnak kongah Thantlang No 3 khuabawi Pu Tum Bik cu Laimi vawlei cung a ummi vialte nih kan theih dih cang mi asi. Tthenkhat nih cun fak ngaiin atthuami zong an um cang. Cun bochanmi pakhat le bang nih cun chai in cheih ding tiah arak ti cang. Hi konghe pehtlaiin tutan ah Thantlang No 3 khuabawi Pu Tum Bik thiltuah ning cu amak ngaingai khi asi.\nKawlralkap nih february nikhat in uknak an lak timi cu kan theih dih i, a tuhi Kawlralkap nih uknak an lakmi ramchung mipi hna nih biatak tein dohdalnak an tuahnak in ni 14 ahung si cang. Duhlohnak langhter ruangah a nunnak aliammi zong an um cang timi zong kan theih dih. Asinain kawlralkap uknak cu mipi nih adih dongh tiang kan doh lai tiah hmunkip in an chim cio.\nDuhlonak alanghtermi hna cu Kawlralkap nih a thlithup in an tleih hna lawng siloin duhlonak alanghtermi chungah hohdah nan hruaitu a si timi sungthoh an i thlah i, mipi an ngiat thlai hna. Kawlralkap nih misual thongtla pawl an thlah hna i, inn lo khangh le, mithah, ttihnung poison angeimi sii in mipi an fial hna tiah thawngpang aleng cang. Kawlralkap an thiltuah ning hi mipi an lunghringtuk cang.\nKawlralkap nih sungthoh an thlahnak konghi kanmah Thantlang Hakha ah biatak tein ralrinnak zong an tuah cang. Nan hruaitu hodah asi tiah pakhat hnu pakhat in biahalnak atuah hna ti asi. Hi kong zongah biatak tein iralrin ngaingai ahau cang. Acunglei konghe pehtlaiin tutan ah Thantlang No 3 khuabawi Pu Tum Bik thiltuahmi an phuan mi cu a tanglei bantuk in hin asi.\nThantlang No 3 khuabawi Pu Tum Bik nih palik sin ah mino tete konglam hna cu report apek hna tiah thawngpang theih asi. Cu lawng siloin amah bak nih a zulh mi hna zong an um tiah theih rih asi. Hi konghe pehtlaiin laimi biazai phan thiam kan ngeihmi minthang le tulio ramchung buainak kongah biatak tein a cawlcaangmi Nusung nih atimi cu Thantlang Oh Ka Tthah Tum Bik I Zoh tiah alanghter chih. Thantlang ah palik sinah mino tete report ape tu asi tiah thawng an kan thanh. Amah nih a zulhmi hna zong an hmuh tiah alanghter chih. Chirhchan: Nusung Htg-Nunu\nA poi taktak: UN nih hremnak nan kan pek zongah Ralkaap nih kan cohlang kho hrimhrim lai lo an ti ve cang\nBank Leiin Mipi Sin Theihternak Le Nawlnak


DC Chin Kum Thar puai zaan ah hlasakthiam (+Video) – FIAKFAIROCK\nDC Chin Kum Thar puai zaan ah hlasakthiam (+Video)\nLeng Van Hlei Sung nih The Hakha Post TV (Hakha Net) nih kan hla ah kan hman mi, KAN SEMNAK ti mi hla a sak mi a si. Hi hla hi hlaphuahthiam Thlualaam khuami Lairam Dawtu Biak Ceu phuah mi a si.\nThe Hakha Post nih kan TV hla ah kan hal i a kan pek mi a si. Tutan ah Leng Van Hlei Sung nih a sak mi hi DC um Chinmi ramkheel kan Pa Pu Lian Uk nih a request i a sak mi a si. The Hakha Post kan TV Hakha Net ngaitu pawl nih hi hla cu nan rak duhtuk cio mi a si i nan van ngai tuk cio theo lai. The Hakha Post facebook\nOperation Peace Spring Ah Kurdish 400 Reng Lo A Thi Mi Le A Pe Mi An Um Cang .Kobani Pongah US Post, Turkey Nih A Kah Hna.\nTurkey nih Syria khuathlang lei ramri ah Kurdish PKK/PYD-YPG terrorist le Kurdish Fighter dang terrorist a si lem lo mi hna, a kah hna i, Turkey nih Operation Peace Spring timi min pu in, a kahnak hna ni 4 chungah hin, Turkey Defencse Ministry nih cun, nithaizing zingka leiah khan Kurdish Fighter an thah mi hna le a pe mi hna cu, 400 renglo an si cang tiin a lanhter .\nTurkey nih cun, Operations hlawhtlingtuk mi kan ngei cang tiin a chim i, hmasawmnnak dingin,fakpi in kan kal zungzal lai tiin a chim fawn. Turkey ralkap hna nih cun, Euphrates tiva khuachak lei kan ral a simi hna, Kurdish terrorist PKK hna cu nuaicimit dingin ka ni zuam lio a si tiin a lanhter i, kum 30 chung Kurdish terrorist hna he kan buainak cu tharum hmang in dih ter kani timh cang tiin an chim fawn.\nTurkey nih hin a ca i,huattlaituk in a cawlcang mi hna, Kurdish terrorist hna a kahnak ruangah hin, Terrorist hna he a bawm mi Kurdish mi hna cu, PKK ansi zong,silo zongah ,ramri pongah Tank le fighter Jets hna in, cum lo cat lo in, an kah lengmang ko rih na i, ramdang lei cu, an vengthongtuk rih hna lo ti si.\nTurkey nih hin Operation an thawk ni,nithum in, Kurdish hna nih an thisen sengin ankhuapi ISIS hna nih an lak mi, an chuh tthan mi ,Kobane leiah cun, US ralkap hna cu ani withdraw dih rih lo i, post te hna an ngei i, US ralkap thlawmpal te cu an um rih ti si., ni zan leiah khan Turkey hna nih cun, Machin-gun le motor hmangin Kurdish post an kah nak ruangah, US force umnak cu ankah chih ve ti si.\nUS ralkap hna hi, an post an chuahtak cang i, Kobani pong i tlang cungah an um caah nunnak a hloh mi an um lo ti si. US ralkap Turkey nih a kah nak he pehtlaih in, US ralkap umnak cu an target lo mi le tipalh thil i, ankah mi a si ti hmanh hna sehlaw, Pentagon lei thongthanhtu ,Navy Capt. Brook Dewalt nih cun, US ralkap hna cu, Turkey miakpi nih a kahnak in metre 100 ah an um mi an si i, Turkey nih cun, American hna umnak cu a theih mi a si ko tiin a chim i, turkey thih tuah mi cu a sawisel ve cang .


Ka Khrihfa Nunnak Ah Zeitin Dah Sualnak Hi Ka Tei Khawh Lai?\nBia halnak: "Ka Khrihfa Nunnak Ah Zeitin Dah Sualnak Hi Ka Tei Khawh Lai?"\nBia lehnak: Sualnak kan tei khawhnak ding ah Bible nih lam tampi a kan chimh. Vawlei kan nun chung ah sualnak in kan luat taktak kho lai lo (1 Johan 1: 8), asinain sualnak tei hi kan rian taktak a si fawn. Pathian bawmhnak le a bia zulhnak thawng in duhsah tein sualnak cu kan tei khawh lai i Jesuh Khrih muisam in kan `hancho kho lai.\nSualnak kan tei khawhnak ding ah Thiang Thlarau bawmhnak kan herh. Khrihfa kan nunnak ah teitu kan sinak ding ah Pathian nih Thiang Thlarau hi a kan pek. Lamkaltu Paul nih taksa le Thlarau an i ralkahnak a kan chimh (Gala 5: 16-25). Khrihfami cu Thlarau nunnak ngei ding in fialmi kan si. Jesuh Khrih a zummi paoh nih cun Thiang Thlarau kan ngeih dih hna, cucaah Thlarau nun hi ngei ding in fial kan si, Thiang Thlarau hruainak hi a zul ding kan si. Taksa in a nungmi cu Bible nih Khrihfa timi ah a chia hna lo (Rom 8).\nThiang Thlarau ngeih le ngeih lo aa dannak cu Peter nunnak ah hin fiang tein hngalh khawh a si. Thiang Thlarau a ngeih hlan ah khan voithum tiang Jesuh Khrih a hlawt, asinain Pentecost ah Thiang Thlarau a hmuh hnu cun `ihnak a ngei ti lo. Ral`ha taktak in a zumhnak a aupi ngam cang. Lamkaltu 3, 4 ah Peter cu zei bantuk minung dah a si cang timi kha hmuh khawh a si.\nBible nih, “Thiang Thlarau ngaihchiatter hlah u,” tiah a kan fial bantukin Thiang Thlarau duhning tein kan nun a hau (1 Thesalo 5: 19). Thiang Thlarau nun hi kan ngeih awk a si (Ephesa 5: 18-21). Thiang Thlarau in khah timi hi zei dah a si? A pakhatnak ah Biakam Hlun kan zoh ahcun a mikip sin ah Thiang Thlarau hi pek an rak si lo. Pathian nih a rian`uan ding in a thimmi hna lawng kha Thiang Thlarau `hawnnak a pek hna (Genesis 41:38; Exodus 31:3; Numbers 24:2; 1 Samuel 10:10). Biakam Thar ah cun Jesuh Khrih a zummi paoh kha Thiang Thlarau pek an si. Asinain Thiang Thlarau nun taktak kan ngeihnak ding ah cun Pathian bia hi kan duh a hau (Colosa 3: 16; Ephe 5: 18- 21).\nPathian bia, Bible nih a chimmi cu Pathian nih hin thil `ha kip kan tuah khawhnak ding ah a bia a kan pek, a ti (2 Tim 3: 16-17). Zei dah kan zumh awk a si, zeitin dah kan nun awk a si timi kha a kan cawnpiak. A dik lomi lam kan zulh tikah a kan cawnpiak. Pathian duhnak kha a kan cawnpiak. Lam ding ah kan um khawh nakhnga a kan cawnpiak. Hebrews 4: 12 nih a chimmi cu, “Pathian bia cu a nung i a ṭhawng. Kap hnih har vainam nakin a har deuh. Hlang lak in a cheu khawh, nunnak le thlarau an i tonnak tiang, hliahcang le thlik an i tonnak tiang a cheu khawh. Minung lungthin duhnak le ruahnak vialte kha a hngalh dih,” a ti. Pathian nih zei tluk in dah nunnak hi a thlen khawh timi kha Salm 119 zong nih a chim. Pathian nih Joshua sin ah a chimmi cu hlawhtlinnak hi ralkap thazaang zong in a si lo, Pathian bia chun zan in ruah le i nunpinak in hlawhtlinnak kha hmuh khawh a si a ti. Cucaah Joshua nih teinak a hmuhnak bik cu Pathian bia aa nunpinak thawng khan a si.\nBible hi a pipa ngaiin kan ruat bal lo. Pumhnak ah kan i ken, kan rel sawhsawh, a taktak ah kan zah bal lo. Kan thinlung le ruahnak zong ah kan i chiah bal lo. Kan ruat taktak bal lo. Kan i nunpi taktak bal fawn lo. Bible nih hin kan nunnak hi a ciah in a ciah dih ding a si. Kan Thlarau tirawl taktak cu Bible hi a si.\nBible hi na zah bal rih lo a si ahcun atu hin na thawk cang awk a si. Bible relnak in zei tal naa miakmi a um rih lo ahcun na thawk cang awk a si. Bible hi Thiang Thlarau nih a hriamnam bantuk ah a hmanmi a si (Ephe 6: 17). Na rel lengmang ahcun Thiang Thlarau nih na nunnak ah thil pakhatkhat cu a tuah hrimhrim lai. Cun Bible hi kan ral dohnak hriamnam `ha bik a si. Jesuh Khrih nih a hriamnam `ha bik a hman zungzalmi Pathian bia, Bible kha a si.\nCun sualnak kan teinak ding ah thlacamnak hi a `ha bik a si. Min men in thlacam hi kan hmang tawn i a `ha lo taktakmi a si. Biatak tein thlacamnak hi a `hat zia hi kan thei ko nain kan hman khawh lomi hi a poi taktak. Thlacamnak in kan hmuh dingmi kan hmuh lomi tam tuk a um cang lai. Khrihfa a rak si kaami hna an thlacam nun hi kan thlau chin lengmang cang (Lamkaltu 3:1; 4:31; 6:4; 13:1-3). Paul nih a Khrihfabu ca ah a thlacamnak tampi a chimmi a um. Thlacamnak kong he pehtlai in Pathian nih biakamhmi tampi a kan ngeih (Matthew 7:7-11; Luke 18:1-8; Johan 6:23-27; 1 Johan 5:14-15), cun Thlarau raldohnak ca ah Paul nih zeitin dah thla kan cam lai timi zong a kan chimh (Ephe 6: 18).\nSualnak kan teinak ding ah cun thlacam hi zei tluk in dah a rak biapit? Peter nih Jesuh a hlawt hlan ah khan, Jesuh cu Gethsemane dum ah khan thla a cam, Peter cu aa hngilh cuahmah ko. Jesuh a ra i a hlauh, “Tho law, tukforhnak ah na tluk sual nakhnga lo, thlacam tuah. Thlarau nih cun a duh ko, asinain pum cu a thazaang a der,” a ti (Matthew 26: 41). Peter bantuk in thil a dikmi tuah kan duh ko nain tuah ngamnak le thazaang kan ngei tawn ve lo. Cucaah kan kawl peng a hau, kan kingh peng a hau, kan hal peng a hau, cu hnu lawng ah kan herhmi cu Pathian nih a kan pek ko lai. Thlacam a sullam cu kan chambaunak kan i hngalh i Pathian `hawnnak le thiltikhawhnak kan halmi khi a si ko. Pathian kan bochannak kan langhter zong khi a si. Tuah hna seh tiah a kan duhmi kan tuah khawh nakhnga ca ah Pathian sin ah thlacam nun ngeih hi a herh tukmi a si (1 Johan 5:14-15).\nSualnak kan teinak ding ah cun Khrihfabu hi a herh tuk. Zumtu he hawikomhnak le pehtlaihnak ngeih hi kan thazaang taktak a si. Jesuh Khrih nih a zultu hna thawng`ha chim awk ah a thlah hna ah khan, pahnih pahnih in a thlah hna (Matthew 10: 1). Lamkaltu zong ah khan a bubu in Pathian rian`uannak ah thlah an si hna. Jesuh Khrih nih hin pumhnak ngeih hi thazaang a kan pek lengmangmi a si. Hi ti hin hawikomhnak a um khawh lengmang ahcun lungkhahnak a um lai, rian`uan a nuam lai, thazaang a `hawng lai (Hebrews 10: 24). Pakhat le pakhat karlak ah kan sualnak i chimh ding, cuticun thazaang lak`i kha duhpiakmi kan si (James 5: 16).\nKhrihfami kan nunnak ah hawikom `ha ngeih hi a biapi tuk. Biaruah hawi ngeih, thlacam`i hawi ngeih, thazaang petu hawi ngeih hi a sunglawi tukmi a si. Tukforhnak hi a tam tuk (1 Korin 10: 13). Hawikom `ha kan ngeih ahcun fawi deuh in thazaang lak`i khawh a si. A caancaan ah cun sualnak hi fawn tein tei khawh a si. A caan ah cun sualnak teinak hi fawite ah hmuh khawh a si lo. Pathian nih sual teinak ca ah hriamnam a kan pekmi hna hi hmang hna seh ti a kan duh. Zumh awk a thlakmi Pathian a si bantuk in amah kan i bochan peng ahcun teinak kan hmu ko lai.


Kalaymyo: These Phortu Mawtaw Nih Meitha Kaiternak A Pah, Minung Pakhat Nunnak A Liam – Chin Modern News\nKalaymyo khuapi Inn-Dine-Gon sang um, dawr kam i a ummi electric meitha kaiternak seh inn te cu these phormi mawtaw nih an pahchih caah mawtaw zultu a simi minung pakhat nunnak a liam tiah theih a si.\nCun these phortu mawtaw, maungtu a simi U Sian Pi timi pa cu a zam tiah theih a si chih. A mawtaw zultu a simi U Suu San, kum 20 hrawng a simi tu cu aa hliam ning a fah caah Kalaymyo siin ah an kalpi, nain chanmanh ti loin a nunnak cu a liam.\nU Sian Pi nih a vun mawnghmi mawtaw, MDY – 2P-9707 nihcun tuzing (4 Jan, 2019) suimilam 10:30Am hrawngah Inn-Dine-Gon sang, Pyidawtthar lam kamah bunhmi meitha kaiternak seh 200KVA cu a pahchih caah dattung phungmi tung 3 zong an kiak, cun meitha kaiternak seh pakhat zong a rawkchih.\nMah dattung pahtu mawtaw a ngeitu cu Kalaymyo khuapi, Chan Myat Anug Si sang ah a ummi U Khai Lamh Thang a si.\nAtu hi, Inn-Dine-Gon sang uktu a simi U Pa Tluang (အုပ္ခ်ဳပ္ေရးမွဴး ဦးပက္တလြန္) nih electric mei lei tuanvo ngeitu a simi hna le mawtaw ngeitu hna he tiin zung ah ton/biahalnak a ngeih hna lio a si. Seh rawhning hoih zoh hmasa hnu ah dantatnak kong cu tolrel a si te lai tiah a ti.\nThese phortu mawtaw nih Dattung a pahnak a ruang cu zeihmanh thei a si rih lo…..


Kum Zakhat leng a si cang mi Aizawl DC zung pi a kanghnak a ruang hlat hlai an timh. – Onlinenungak\nKum Zakhat leng a si cang mi Aizawl DC zung pi a kanghnak a ruang hlat hlai an timh.\nAizawl Deputy Commissioner(DC) Zungpi cu nizan December 17 zinglei suimilam 3:15 hrawng ah khan a kaang i, inn zeimawzat a kaang dih. DC zungpi a kanghnak ruang hi theih a si lo caah hlathlainak tuah ding in magisterial inquiry dirh a si lai. DC zung hi kum 1890 mirang chan lio ah sak si i, kum 131 in a upa mi zung a si.\nDC zungpi a kangh kong hi nizan zinglei suimilam 3:15 hrawng ah zung a hngak mi palik nih an theih i, fire department pawl an theihter colh hna. Fire department pawl an phanh ah cun mei a rak alh tuk cang caah hmih khawh a si ti lo. Zung pawng i thing inn pawl cu a rak thlaih dih manh hna, nain inn cheikhat belte a him. Zinglei suimilam 6:30 hrawng ah meikaang zualpi cu hmih a si nain thing a muat mi a um caah zanlei tiang tuanvo ngeitu hna nih ti in an phuh.\nAizawl DC zungpi a kangh kong an theih hnuh ah Disaster and Management & Rehabilitation(DMR) minister Lalchanliama le minister dang pahnih Pu Lalruatkima le Pu Robert Romawia Royte le cozah tuanvo ngeitu zeimawzat nih a hmun ah an va zoh colh. DC zung kongkau ah tuanvo laakning kong an ceih hna.\nDMR minister nih cun Aizawl DC zung kangh kongkau hlathlai ding in magisterial inquiry dirh a si lai kong a chim i, DC zung an sak khawh hlan cu khatla sang i Old MLA hostel ah thial rih chung a si lai kong a chim. DC zung a kaang mi ah hin cozah roca zeimawzat a kang i, nai tan hrawng i ca a lut mi, computer i chiah rih lo mi cu a kaang dih tiah an chim. Palik nawlngeitu hna chim ning ah cun meikaang hi Election Branch in aa thawk tiah an chim. Crd the chin post


Hakha Ah Kachin Ralzaam Bawmchantu Phu Chin Tiah Committee An Dirh – THE CHINLAND POST\nHakha Ah Kachin Ralzaam Bawmchantu Phu Chin Tiah Committee An Dirh\nCity Hunter| 2018 May 9| Atu lio Kawl ralkap le KIA i kahdohnak ruang ah harnak a tongmi Kachin miphun bawmhchanhnak caah ti in May 7 zan Hakha ah ‘Kachin Ralzaam Bawmchantu Phu Chin’ ti in committee an dirh. Hakha mizapi sin ah tlawmhalnak tuah in hartongmi Kachin ralzaam pawl bawmhchanhnak an pek hna lai tiah kan theih.\nCommittee haotu Salai Lal Nun Tluang nih, “Hartongmi Kachin ralzaam bawmhchanhnak caah lakhruak in Hakha ah committee kan dirh. Hakha khuapi chung ah May 14-20 tiang innkip ah lut in tlawmhalnak kan tuah hna lai. Cuti tlawmhalnak tuah ding in atu hi tualchung media le Khrihfabu kip ah thawngthanhnak le bawmhhalnak kan tuah cuahmah lio hna a si. Cucaah, Kachin ralzaam kan unau hna caah pumpak in siseh, chungkhar in siseh, mibu le Khrihfabu in siseh ‘Kachin Ralzaam Bawmchantu Phu Chin’ timi sin ah aho paoh nih bawmhnak pek khawh kan si. Cun, May 14-20 kar inn kip kan in lenkai hna tik zong ah Kachin ralzaam hna siaherhnak le dawtnak lungput he kut nan kan samhpiak cio naklai kan in nawl hna” tiah The Chinland Post ah a chim.\n“Hi Kachin Ralzaam bawmchantu Phu Chin timi committee hi Hakha lawng ah dirh a si lo, Malaysia, Australia, Singapore, India-Aizawl, Kalay, Falam le Mindat zong ah an rak dirh cio. Hi committee dirhnak a thawktu cu Lai Nusal timi a si. Malaysia siseh, Hakha siseh, Kalay siseh hmunkip in committee nih kan hmuhmi cio kha kanmahte in bawmhnak kan pek cio ve ko lai, hmunkhat ah kan fonh lai lo. Innkip tlawmhalnak tuah tikah a biapi in Hakha sianghleirun siangngakchia (Hakha University Student Organization) an si te lai. Hakha nu le pa le khrihfabu kip nih lunglawmte in innka nan kan onh i nanmah le ti khawh tawk cio he kut nan rak samh cio naklai media sin in thawng kan in thanh hna” tiah a biapeh ah a chimchap.\nTuzarh chung ah mizapi sin le Khrihfabu kip ah thawngthanh in hmaizarh nikhat ni (May 14) in innkip lenkainak le tlawmhalnak cu an thawk te lai. Atu bantuk in committee an dirhmi cu lakhruak in Kachin Ralzaam bawmhchanhnak ca te lawng ah an dirhmi a si tiah kan theih.\nInn le lo a chuahtakmi, a zaamtakmi Kachin ralzaam zapi hi 100,000 hrawng an si cang tiah Aljazeera media nih a langhter.\nSalai Lal Nun Tluang (09263915101)\nSalai Chan Hnin Thang (09260984585)\n‘Kachin Ralzaam Bawmchantu Phu Chin’\nPrevious Chin Miphun Chung Tengnge In Upa Hna Remdaihnak Kong Ah Tonnak An Ngei Lai\nNext Caan Karlak Thimnak Ah Kanpetlet Le Matupi Peng In MP Thutdan Pahnih A Lawngmi An I Zuamcuh Lai


Hlasakthiam “Dawt Hlei Hniang” nih hla dawh taktak in a van sak tthan +Video – Salai Kawltu\nLaimi hna nih kan rak uar taktak mi ni hin ni tiang a aw a duai kho rih lo mi Pi Dawt Hlei Hniang (Hnianghniang) Nih dawh taktak in le ttha taktak in Pathian hla a van sak ruangmang ai e thiam kho taktak si. An pa bak nih Guitar dawh taktak in a tum piak i an nupa te bak in Pathian an thangtthat, uar an um kho taktak.\nHlasak thiam ah cun a hlan laihla sak thiam kan i ngeih mi hna hi an duai kho rih bak loh, Laimi chung lawng hmanh zongin asi loh, kan kawlram pumpi tiang bak in min a ngei mi, hlasak thiam kan i ngeih mi hna cu…. Sung Tin Par le Dawt Hlei Hniang hi an si ko. Kan kawlram chung tiang hmanh in min tthat nak a kan ngeih ter tu hna pahnih an si, a tu tiang zong te he fa he an um ko bu zong hmanh ah hin an aw cu a duai kho rih bak loh.\nNi hin ni tiang Bawipa ram caah siseh kan laimi phun caah siseh ai hmang rih mi hna hlasak thiam kan i ngeih mi hna cu an si, Bawipa nih hmang chin lengmang ko hna seh.\nA tanglei ah Hnianghniang le a darling pa nih Pathian hla dawh taktak in an saknak Video cu kan van chiah, thazaang thar rak la cio hna usih. Video kan van chiah chih.\nTuzan Benjamin Sum hla a sak khawh bak i leng a chuah hnu video cu a pui kho taktak. A fans le pawl thazaang a petu pawl an tam kho taktak. Security pawl siseh an buai taktak fawn. A tanglei bik ah a video zoh khawh a si lai. A video na zoh hlan ah a tanglei capar hi van rel ta rih.\nTuzaan Benjamin Sum hla sak cu a tha kho tak tak. A hlasak hi aa dawh kho peng ko. Tutan Myanmar Idol aa zuammi hna hi a thiam mi lawng te an si cang ti cu kan theih viar ko lai. Tuzaan hi Top Finalist pawl an izuam than hi a si. Benjamin Sum zong a hlasaka tha kho tak tak. Judge pawl zong an lung a tling ngai ngai. An thiam ngai ngai hna. Benjamin Sum hla sakmi kong ah judge pawl zong an lung a tling ngai ngai. Hi ti hin comment an pek, “Na hlasak aadawh ngai,sinain verse hrawng tekha kan ngeih tik ah hinak ttha in na chuah khawh rih. Midang aw /nawl I cawn lo in nangmah aw bak nachuah tik ah ngeih anuam kho tuk .Na aw hi apuam I ngeih anuam,cun nangmah le nangmah naa zumh ahau.Na lungretheih nak hlonh law dawh tein sak khawh izuam.Tuzaan nasak mi ttha tuk, asinain na aw bel tlawmpal te apei nak um asinain na hlasak mi a tha kho tuk, na thiam tuk. Benjamin Sum cu Benjamin Sum na si bak ko hi tiah comment an pek. “\nA tanglei bik i video ka van thlah mi hi Benjamin Sum hla a sak khawh bak i, a fans le pawl nih thazang an pek lio video a si.\n← Myanmar Idol Season 4 Winner cu Esther nih a co ko lai tiah a ruang langhter asi cang! +Video\nWow Benjamin Sum nih Live bakin English hla a rak kan phomh piak tthan hih +Video →


RALKAP NIH PAKHAT HMANH AN HMUH MI A UM LO – The Chinlung Post\nNovember 2020 ah tuahmi Myanmar thimnak ah Laitlang ah vote ningcang loin thlaknak ralkap nih an hmuhmi a um lo, tiah Chin ramkulh Election Commission Chairman Pu Uk Nawl nih The Chin Journal ah a chim.November 2020 rampi thimnak ah vote hlenthawinak a um tiah Myanmar ralkap nih an ti i February 1 ah uknak an chuh hnu ah Myanmar ramchung Union Election Commission (UEC) chungtel upa vialte February 10 ah an rak tlaih dih hna.\nChin ramkulh zong ah Ramkulh, District le Peng/myone i UEC hruaitu upa minung 25 tlaih an si i, thla khat leng a ruah hnu nizan March 17 ah an thlah tthan hna.Pu Uk Nawl nih, “Kanmah a kan tlaih chung ah khan vote ningcang loin thlaknak a um le um lo Hakha peng ah ohsuh 4 le Thantlang peng ah ohsuh 4 zohfelnak an tuah. Cu chung ah cun vote ningcang loin thlaknak an hmuhmi a um lo.\nCucahcun, Chinram ah vote thlak ning kong he pehtlai in sualnak nan tuahmi a um lo a kan ti i a kan tlah tthan,” tiah a chim.Rungtlang ah ralkap nih thla khat leng an hren hna caan chung i tthutdir ning, ngandamnak zohkhenh ning le eidin ningcang kong zong ah a ttha ngai ko, tiah a chim chap.A kan zohkhenh ning a ttha ngai ko. Ngandamnak lei kong ah sibawite pahnih a kan chiahpiak i ttha tein a kan zoh ko.\nThutdirnak le eidin a kan pekmi zong a ttha ngaingai ko. Tlerhkhawnnak le hrocernak zong a um lo. Atu bantuk in thiltuah hi kan duh ve lo nain kan tuah lo awk a tthat ve lo caah a si an ti,” tiah a chim.Nizan ah an thlahmi hna Chin ramkulh Election Commission chungtel minung 25 chung ah Hakha le Thantlang in minung 7 an i tel, tiah kan theih. Credit: The Chin Journal.


Kawl Ralkap 6 Nih An Velhmi Matupi Pa Cu Sia Le Vok In An Nawl Hna - THE CHINLAND POST\nKawl Ralkap 6 Nih An Velhmi Matupi Pa Cu Sia Le Vok In An Nawl Hna\nSalai CungCung|2019 May 6| 2019 April 20 ah electric zung cozah riantuantu pakhat kawl ralkap nih an velhmi cu Chin nunphung ning in Sia le Vok pakhat in an nawl hna tiah kan theih.\n“Tu cu khat le khat lungtlinnak kan ngei cang. Chin miphun nunphung ning in Sia le Vok pakhat in a kan nawl. Hi nawlnak ah hin pastor pakhat, a ka velhtu minung 6 le ralbawi zong an rak ra ve” tiah Salai Boi Ha nih a chim.\n“Khaphnih lungtlingnak an ngeih caah kanmah lei in cun chim ding a um ti lo. Nain nuhrin covo kongkau lei in zoh ah cun ngaihthiam awk an si lo ti kan hmuh. Hi bantuk thil a caan than lo ding in an mah lei zong an i ralrin a hau lai. Hi bantuk thil can hi Chin nunphung in si lo in Upadi ning tein kal seh ti ka duh. Pakhat le pakhat i remnak ahhin Chin nunphun phunlam in kal ti lo in Upadi ning tein kal cang u sih ti ka duh. Tu cu a bu in thil cang mi a si caah a poi khun. Khat le khat lungtlinnak in thil a dih i hmailei caan ah a lem sual hna lai ti ka phang” tiah ralkap kar le Salai Boi Ha kong hepehtlai in CHRO field Director Salai Terah nih a chim.\n“Bungtla electric zung ah furcaan le khuasik caan ah cun ti a tam caah kawl ralkap umnak lei hi nikhat dang in mei kan pek tawn hna. Asinain thalcaan, abik in April-May ah cun ti a zor tuk caah kawl ralkpa umnak lei hi nikhat ah suimilam pakhat le cheu tiin timh tuahnak kan ngei. Kumdang zong ah cutin kan pek peng ko mi hna, tu hi zeitindah an ruah ka thei lo. 2019 May thla chung ah ralkap a ka velmi pawl ka auh hna lai i tha tein ka hal than te hna lai” tiah Salai Boi Ha nih CHRO sin ah a chim.\nMatupi Bungtla electric mei lak mi a zohkhenhtu lutlai Salai Boi Ha kum 30 cu April 20 zarhteni zaan ah khan ti tha a zor deuh caah Kawl ralkap bu Kha La Ya-140 lei an pekmi mei cu chikkhat an hmihpiak chung hna. Cu mei hmihpiak mi cu “zeiruang ah nan hmih” tiin kawl ralkap 6 nih an velh tiah CHRO sin in kan theih. Cuti an velhnak ah cun Salai Boi Ha cu a lu kuai i awrhlei kutdong pakhat a kiak tiah kan theih.\nSalai Boi Ha a veltu hna hi Kha La Ya 140 in ralkap bawi Kyaw Kyaw kut tang mi an si, anmah pawl cu tu hi ralkap umnak thong ah an chiah lio hna a si tiin ralbawi pa hmurka in kan theih tiah Salai Boi Ha nih a chim.\nPrevious Minister Lal Thawm Thang Cu Leitang Chuak Le Pawngkam Zohkhenhnak Minister Rian An Khinh Chih\nNext Lungmili Tisor Pawngkam Hnawm A Chartu Rap Hlasa Paling Thangthat A Tong


Thangtlang khua ah bomb a puak rih lo mi a um - Chin Eleven News\nThangtlang khua ah bomb a puak rih lo mi a um\nThantlang khua sianginn sang i khuakiang kap myopatlan hrawng ah bomb a puak rih lo mi a um tiah thawng theih a si. Cucaah thantlang khua mizapi chawhvah le umkal i ranring hna usih. a si khawh ah cun lengchuak lo tein um khawh ah a tha bik ko. pa khatkhat bomb phunphai nan hmuh sual a si ah cun ho hmanh nih tongh lo ding le lak colh lo ding a si lai. nan hmuh ah cun rian ngeitu sinah thawng nan thanh colh hna lai.The Thantlang Times\nRelchap: Ralhrangbu Nih Kalay Peng Tintar Khua Mei In An Khangh Sagaing remthen Kalay pengah a um mi Tintar khua cu ralhrangbu nih nihin August 28 chun suimilam 12 hrawngah mei in an khangh caah inn cheukhat mei nih a kang dih tiah theih a si.\nTintar khua hi inndong 1000 leng a si i, ralhrangbu nih an luhhnawh ruangah a zaam mi 2000 hrawng an si.Tuzanlei suimilam 3 tiang an khua cu mei a kang cuahmah rih ko tiah khuami nih an chim.Ref; DVB


Ngeihchia Tuk Ee, Pu Thang Uk Nih A Kan Liam Tak e – Myanmar Chin\nZahan zan (November 17) 10:00 hrawng ah kan Khrihfabu chungtel Pu Thang Uk nih thi cancer in mual a kan liam taak tiah ka theih i ka ngaih a chia taktak.\nNaite ah a thih lai hngalh bang, Lai dawr ah kan i tong i puri le lakphak kan ding ṭi ta manh. A taksa a derthawm tuk cangmi ka hmuh i ka lakphak din lio ah ka mithli a tla hnik. Nain, panh ngai in bia cu a ka ruah khawh rih.\nPu Thang Uk hi hlan lio kan u/pale chan ah minthang pakhat a si. Guitar bass tum a thiam takmi le volleyball bengh zong a thiam tak mi, Lai pa ah cun pumrua zong ah pa zaa bak a si.\nRalzam in US a phan ve i Indianapolis ah khua a sa. CEBC Khrihfabu ah a lut. Vanchiat ah a thisen a cancer ve i sau ngai ai thlop cang. A zawtnak ai thlop pah bu’in kan hnu thla tiang rian zong a ṭuan chih rih.\nAtu cu a taksa nih a celh ti lo i a kan liam taak riangmang cang. Pu Thang Uk hi mi dai, mi ṭha, mi upat thiam a si. Ka voikhat hmuh nak in ka tlaihchan i ka upat colh. Ka ui taktak. Zeiti awk ṭha daite in vai din ko kun mu.(Van Ceu Uk )


***Vakok.Lian***: Tu Kum 2010 X'Mas Kan Thinlung Chungah\nTu Kum 2010 X'Mas Kan Thinlung Chungah\nUnua hna kan nunnak cio ah Pathian nih damnak he lam a kan hruai hna i tu kum 2010 X'mas dam tein kan phan tthan cang hna lai tu kum X'Mas ah hin nang zei tal i na thinlung chungah Pathian aa phuang i Pathian dawtnak zei tal in a lang maw?A tu lio caan hi Jesuh nih kan thinglung chungah hmuhma lak i um hmun a kawl lio caan a si a tang Bible ca caang hi voi khat tein van rel tthan hna uh si law.Matthai 2 :1Jesuh cu, Judea ram Bethlehem khua ah, Siangpahrang Herod bawi a si lioah khan a chuak. A chuah tlawmpal ah cun arfi zohthiammi hna kha nichuahlei in Jerusalem khua ah khan an ra i, 2“Judah siangpahrang a si lai dingmi ngakchia a chuakmi cu khuazei ah dah a um? A arfi nichuahlei in a chuah kha kan hmuh i amah biak awkah cun atu hi kan ra,” an ti.\n3Cu bia cu Siangpahrang Herod nih a theih tikah a awlok a chong ngaingai i cu bantuk cun Jerusalem khuami vialte hna zong kha an si ve. 4Tlangbawi upa vialte hna le Phungbia cawnpiaktu saya hna kha a pumh hna i, “Khuazei ah dah Messiah cu a chuah lai?” tiah a hal hna. 5Annih nih, “Judea ram Bethlehem khua ah,” tiah an leh. “Cun Profet nih a rak ṭialmi cu hihi a si:\n6Judea ram ummi Bethlehem khua,\nNangmah cu Judah ram khuapi hna lakah a hme bik na si naisai lo;\nZeicahtiah nangmah chung hin hruaitu pakhat, ka mi Israel mi hna tuukhal a si dingmi cu\na chuak lai,” a ti. *2:6: Mik 5:2\n7Cucaah Herod nih cun nichuahlei mifim hna cu a thli tein a kawh hna i zeitik set ah dah arfi kha a chuah ti kha fiang tein a hal hna. 8Cun Bethlehem khua ah khan a kalter hna i, “Va kal u law ngakchia kong kha ṭha tein va hlat u; cun nan hmuh tikah ra ka chim ṭhan u law kei zong amah cu ka va bia ve lai,” tiah a ti hna.\n9Siangpahrang nih a ti hna bang cun an kal; cun nichuahlei ah an rak hmuh cangmi arfi kha a lang ṭhan i an hmaiah a kal i ngakchia umnak cungah cun a dir. 10Arfi an hmuh ṭhan caah cun an i lawm tuk hringhran. 11Inn chungah khan an vung lut i ngakchia kha a nu Mary sinah cun an vung hmuh. An khuk an i bil i an biak. Cun an zal chung khan laksawng an i chuah i an pek, cu an laksawng cu sui le frankinsen zihmui le mura zihmui an si.\n12Pathian nih an mang ah Herod sin i kir ti lo ding khan a chimh hna i cucaah lam dang in an ram ah khan an kir.\n13Annih an kal hnuah Bawipa vancungmi pakhat cu Josef sinah khan a mang ah a lang i, “Tho law, ngakchia le a nu kha i kalpi hna law Izipt ram ah va zam u. Cun chuak cang u, kan ti hna hlantiang cuka ah cun va um u. Herod nih ngakchia hi thah awkah a kawl lai,” tiah a ti. 14Josef cu a tho i ngakchia le a nu cu Izipt ram i zampi awkah zan ah khan a thawhpi hna. 15Cuka ah cun Herod a thih tiang an um. Hi thil cu Bawipa nih profet ka in, “Ka Fapa cu Izipt ram in chuah awkah ka auh,” a timi bia tlinnak caah khan a si. *\nX'Mas Hla Kan Ngai Hna Lai\nPosted by L.VanBlian_blogpost.com at 11:17 PM\nKNU Le Kawl Ralkap\nBawipa Cu Keimah Sin Hrimhrim Ah Hin A Um Ko\nRemdaih Duhnak Lungput


2Chanrelnak 30 (2 Chronicles 30)\nLanhtak Puai Tuahnak\n1 Bawipa, Israel Pathian i Lanhtak Puai cu ulh awkah annih nih Bawipa inn ah Jerusalem ah an rat nakhnga, Hezekiah nih Israel ram le Judah ram ah mi a thlah hna i Efraim le Manasseh ram zongah ca a kuat hna. 2Zeicahtiah siangpahrang le a bawi pawl hna le Jerusalem i aa pummi vialte nih Lanhtak Puai cu thla hnihnak thla i ulh dingin bia an khiah — *30:2-3: Nam 9:9-11 3zeicahtiah tlangbawi hna kha a za in an i thianh kho lo i mi zong kha Jerusalem ah an i pumh lo caah a caan ah khan an ul kho lo — 4cu khuakhannak cu siangpahrang le aa pummi vialte nih a ding tiah an ruah. 5Cucaah Israel ram chung dihlak khan, Beersheba in Dan tiang thawng thanh i Jerusalem ah nan ra lai i Bawipa, Israel Pathian i Lanhtak Puai cu nan hman lai tiin mizapi kha thawngthanh awkah khan bia an chuah; zeicahtiah an tining bang khan tampi nih an hmang lo. 6Cucaah siangpahrang nawl peknak bang khan ca phortu kha Israel le Judah ram vialte ah khan siangpahrang le a bawi pawl hna ca kha an i phorh i an kal, siangpahrang nih cun, “Maw Israel mi hna, Bawipa, Abraham, Isak le Israel Pathian sinah cun kir ṭhan u law Assiria siangpahrang hna kut in a luatmi nannih a tangmi hna leiah hin aa mer ṭhan ve lai. 7Nan pupa hna le nan unau hna, Bawipa, an pupa hna Pathian sinah zumhtlaklo an si ca i nannih nih nan hmuh bangin, a hrawhmi hna bantuk hi si hlah u. 8Nannih cu nan pupa hna bantuk khan hngawngṭhawng si hlah u, sihmanhsehlaw Bawipa sinah khan i pe u law zungzal ca in a thiantermi a hmunthiang ah khan ra u, cun a thinhunnak ṭihnung cu nan sinin aa mer nakhnga Bawipa nan Pathian cu a rian ṭuan u. 9Zeitintiah nannih nih Bawipa sinah khan nan kir ṭhan ahcun nan unau hna le nan fale hna nih khan annih a tlaitu hna sin khan zaangfahnak an hmuh lai i hi ram ah hin an kir ṭhan lai. Zeicahtiah Bawipa nan Pathian cu velngeih thiam le zaangfah thiam a si i amah sinah nan kir ṭhan ahcun nannih kha khuadang an hoitak hna lai lo,” tiah a ti.\n10Cucaah ca phortu hna cu khua khat hnu khua khat in Efraim le Manasseh ram ah cun, cun Zebulun ram tiangin an kal; sihmanhsehlaw an rak nihsawh hna i zeihmanh ah an rel hna lo. 11Asher mi tlawmte, Manasseh mi tlawmte le Zebulun mi tlawmte lawng nih toidornak lungthin an ngei i Jerusalem ah cun an ra. 12 Bawipa bia in siangpahrang le a bawi pawl nih an chimhmi hna tuah awk i lungthin khat ngeih awkah Pathian kut cu Judah cungah khan a um fawn.\n13Cun thilnu telh lo changreu puai cu thla hnihnak thla i hman awkah Jerusalem ah mi tampi an ra, aa pummi cu an tam ngaingai. 14Cun rian cu an thawk i Jerusalem i a ummi biakṭheng vialte kha an ṭhial i zihmui khanghnak biakṭheng vialte kha an lak hna i Kidron horkuang ah an hlonh hna. 15Cun Lanhtak tuufa kha thla hnihnak thla i ni hleili ni ah khan an thah. Cun tlangbawi hna le Levi mi hna cu an ning a zak i cucaah an i thianh i Bawipa inn chungah khan khangh thawinak kha an rak put. 16Pathian mi Moses phungbia ning khan annih nih an umnak tawn hmun ah khan an um; Levi mi kut in an hmuhmi thisen cu tlangbawi hna nih khan an hlonh. 17Zeicahtiah aa pummi chungah khan aa thianh lomi tampi an um; cucaah a thiang lomi ca paoh ah khan Levi mi nih Lanhtak tuufa kha thah a herh, tuufa cu Bawipa sinah a thiang i ser awkah. 18Zeicahtiah mi tampi, Efraim mi, Manasseh mi, Issakhar mi le Zebulun mi tampi hna cu an i thianh lo i asinain a ningcang si lo khan lanhtak puai cu an ei ve ko. Zeitintiah Hezekiah nih annih cu thla a campiak hna i, 19“Pathian, Bawipa an pupa hna Pathian cu a lungthin in kawl aa timmi paoh cu, hmunthiang chung i i thianhnak phung ningin a tuah lo hmanh ah, a ṭhami Bawipa nih cun ngaithiam ko seh,” tiah a ti. 20Cun Bawipa nih Hezekiah cu a theih i mi cu a damter hna. 21Cun Jerusalem i a ummi Israel mi hna nih cun thilnu telh lo changreu puai cu ni sarih chung lunglawm ngaingai in an hman; cun Levi mi hna le tlangbawi hna nih khan Bawipa cu ni fate an thangṭhat i Bawipa cu an thazang dihlak in hla in an hlorh. 22Cun Bawipa rian ṭuannak i thiamnak ṭha a langhtertu Levi mi kha Hezekiah nih a forh chin hna. Cucaah cu puai rawl cu mi zapi nih khan ni sarih an ei i Bawipa an pupa hna Pathian sinah khan daihnak thawinak an pekchanh i lawmhnak kha an pek.\n23Cun aa pummi nih cun an ningpi in puai cu a dang ni sarih tuah rih awk kha an hna a tla; cucaah lunglawmhnak in ni sarih an tuah rih. 24Zeitintiah Judah siangpahrang Hezekiah nih aa pummi cu cawtum thong khat le tuu thong sarih, pekchanh awk caah a pek hna i bawi pawl nih aa pummi cu cawtum thong khat le tuu thong hra an pek hna. Cun tlangbawi kha tam piin an i thianh. 25Judah mi aa pummi an ning piin, tlangbawi hna le Levi mi hna he, cun Israel ram in a rami mipem hna, cun Judah ram i a ummi miphun hna cu an i lawm. 26Israel siangpahrang David fapa Solomon chan hnu khan hi bantuk hi Jerusalem ah a um ti lo caah Jerusalem ah lunglawmhnak nganpi a um. 27Cun tlangbawi hna le Levi mi hna kha an dir i mi kha bongmal an sawmh hna i an aw cu theih a si i an thlacamnak cu vancung i a umnak hmunthiang kha a phan.


Thil umtuning zoh tikah a linsa chin lengmang ko nain, teinak ni a nai chin lengmang ve timi a fiang chin chin ve. – Hakha Cherry\nThil umtuning zoh tikah a linsa chin lengmang ko nain, teinak ni a nai chin lengmang ve timi a fiang chin chin ve.\nThil umtuning zoh tikah a linsa chin lengmang ko nain, teinak ni a nai chin lengmang ve timi a fiang chin chin ve. Min Aung Hlaing nupi nih aa tuar ti lo i, Mipi sinah nawlpatnak le an lung tthatlonak a phuan cang.\nRUSSIA nih Kawlram buainak cung ah an lung tthatlonak an phuan ve cang. China nih Middle East Zinan/ gas an laknak $1.3 billions project Pi, MYANMAR ram laifang in a kalmi, Mipi nih mei in khangh ding an tlerhmi cungah an thinphang an celh lo.\nThla khat chung ah UN Security council 2 an thu manh i, “concern” in, “Condemn” tiah an phan cang. “Condemn” hnu ahcun, Resolution lawng a tang ti khawh a si. US nih Myanmar Ralkap cu Rohingya Genocide case in sualphawt a timh tthan hna.\nKawlram Central Bank Phaisa a reu pah cang. CDM movement a thawng chin chin. Ram chung chawlehnak a rawk thluahmah. RALKAP nih cawl chia in an cawl nain Generation Z pawl an ideas a tha chin lengmang.\nKawlram economic a rawk viar lai. Mipi zong kan tuar ve lai nain, a poi lo. Ralkap kan hrawh khawh bak ahcun, Kum khat chung ah kan ram cu kan remh khawh colh viar ko lai. Cucaah, chikhat rawl ttam tuar in, zungzal zalawnnak kha ithim ko hna usih.\nBreakingNews Hakha sii-inn in chuahpi mi CNF/A mizaw Aung Lin Tun a nunnak a liam\nKawl ralkap nih KIA tuknak ah an hriamnam le ralkap pawl an kuat tawnnak Mandalay le Myitkyina tlanglawng lampi cu bomb an puah I a rawk.


Salai Ceu Bik Thawng: MP kai cuh than lai lo e – Zion Tlang Media\nSalai Ceu Bik Thawng: MP kai cuh than lai lo e\nRamkhel dothlennak lamthluan caah a biapi in a har ngaingaimi biakhiahnak pakhat cu ka hun tuah than cang. Kan party hi Peng Township 24 ah kan dir i arauh hlan ah Peng 30 tiang dirh kan i tim. MP hi hmun 50 leng kan i cuh lai. Party GS lutlai pakhat ka si caah cuvialte huap in kan party nih teinak bual kan conak ding caah tuanvo ngeitu bik pakhat ka si bangin tutan thimnak zong ka luh lo a tha deuh ko rih tiin lungthlehnak ka tuahmi hi asi. Keimah pumpak in MP cuh le Lairam cozah parliament ah hruaitu pakhat si cu ka duh i ready zong ka si tiah kai ruat ve ko. Asinain kei cu ahramthawk in nihin tiang keimah pumpak duhnak kha number one ah ka chia bal lo. MP cuh a ka fialtu, a ka dirpitu, ruahnak a ka petu nan dihlak cungah kaa lawm. Tuhi khuallam ka um lio le ka retheih ngai lio asi caah dawtu hna nih pumpak thawnghalnak messanger viber pawl kan leh thlu khawh hna lomi a ruahzia nan ka thiam naklai zong kan nawl hna. Bawipa remruat si hram ko seh. Catialtu Salai Ceu Bik Thawng.\nPrevious Post:Lungretheihnak le beidonghnak nih a thahmi Mirum Pa\nNext Post:Na Ruat Bal Ve Maw Dik Tiah Tlangtar In Ca A Tial


GOOD NEWS: CNA RALKAP THAWNGIN RALHRANG 15 AN THAH HNA – The Chinlung Post\nSeptember 11, 2021 admin Military 0\nRaltuknak ah SAC ralhraang 15 kan thah khawh hna, CNA nih an kan bawmh tiah Gangaw-PDF nih an thanh. Nihin September 10, Zinglei ah, Gangaw peng, Hnankha khuate pawng ah PDF-Gangaw le CNA i bawm in Council ralkap he kahdohnak a chuak i Council ralkap 15 hrawng an thi, tiah PDF-Gangaw nih a thanh. Gangaw peng Myinthar khua ah sualnak ngei lo khuami hna le khua rungvengtu mino hna an thihnak cung ah Gangaw PDF nih lehrul kan cham khawh,” tiah an langhter.\nCabiadang: Raltuknak Thawngthanh Kongah Lai Thluak In Tuak Hlah Usih!A tulio kan ram chung i kahdohnak kongah ka ruah ning le ka hmuh ve ning cu,”Hakha ah CDF le Ralhrang an ikap tiah mi pakhat nih a dik ning te in a post. A post hlanpi khan ralhrang pawl nih an central ah chenan an tuk diam cang hna ti kha mipi kan ifian a herh.Chin mi nih a post ruang ah ralhrang nih an ikah kha an theih a si lo,an mah ralhrang nih cenan an tuk hna ruang tu i an theih mi khi a si.\nCucaah, Lungler ah CDF nih Ralhrang sakhan an kah ti mi kha a dik mi a si caah a post mi nih an i kahnak kong a post tik ah mawhchiat awk ah kei ka ruat lem lo. Amah belte khua le khua kar an i kahnak pawl belte tu cu an i kah dih hnu, Thawng fiang theih dih hnu laengah an i kahnak hmun le an i kah ning pawl ttial ah a ttha hnga. Cuhlan paoh cu khua kar i kahnak cu a hmun langhter rih lo in post ding tu khi a sihnga,cucu a dik ning deuh a si in ka ruah fawn.\nCucaah, Chinram chung i ,Falam ah maw Mindat ah maw, Hakha, Thantlang ah maw an i kah ahcun post bak ding ah ka ruah. Nan post lo zong ah ralhrang nih an Central lei an chimh manh diam hna ti kha theih ah a ttha.Khua chung an i kahnak an post ah khan kan miphun ralkap caah ralrinnak tampi a peek chin hna lai i an um nak hmun cio in an rak iralring lai caah thil ttha deuh a si. Nan post ruang ah dalaan nan si,Ralhrang thawng nan thanh hna ti mi cu,Lai tuak in kan hei tuak sawh bia ah kei ka ruah ko hih.Note: Post ding mi belte,Khua chung le khua kar kha tthen thiam ah a ttha hnga. Kailawm By Tin Duh Thang.


Vote A Tthek Dih Te Hrim Hrim La – The Chinlung Post\nVote A Tthek Dih Te Hrim Hrim La\nOctober 27, 2020 admin Kawlram 0\nNga pakhat a thut ah cun adang zong an thu dih. Hruai tu ttha lo hi Chin ka si ai tiah zulh phung asi loVote ai tthek dih cang lai.\n2020 Thimnak kong ah miphun party ah kandir hau ti hi adik mi alo ngai nain ttha te zoh ah cun hruh he ai khat. Hruai tu te hi ttha tein zoh an hau, Lai nawng hna , Mah le miphun hoi arem lo mi hna, Hmunhma cuh aduh tuk mi hna an si maw?\nPhaisa le sinak rumro aduh mi hna an si maw ti kha kan zoh lo ah cun Vote kan pek mi hna kan I chir tuk te lai. Tutan ah Miphun party CNLD ah kan dir hna lai ti hi kan chim tawn hna asi nain akan hruai tu te nih hin zei hmenh an tuah khawh ding mi aum lo. Cu lawng si lo in dir kamh zia athiam lo tuk mi kan um caah aphi a chuak te ding mi hi kan mah le kan mah ningzah nak tu a si te lai.\n2008 Phung hram kong le ramri kong hna hi cu CNLD nih zeitik hmenh ah atuah kho bal lai lo,CNF!A rian tu asi . An mah hmenh nih an tawl rel kho rih lo, CNLD hi CNF!A nih zei tik hmenh ah adir pi lai lo. Aruang cu an nih nih party pakhat khat an dir pi ah cun Chin ram an tthen cheu leh lam lai caah dir pi phung asi lo. Nai te kanpa LH Sakhong nih ChinChin PT Vote pek ding in achim ,Kan hnu lei deuh ah Henry Vote pek ding tiah NLD dir pi nak kong achim hoi, A bia ai hnih thum dir hmun rep nei lo ,\nSuiKhar, ZingCung,SaLoMon khi zoh hna ngat CNF/A thang na chiat sual lai tiah Media nih an rak ti colh ve. Chim duh mi cu tlawm te an I palh hmenh ah mipi an buai ter menh cang. Tutan ah CNLD party nih VP VanThio cu a sual an kawl ti alang ngai ngai, An khua I DAM a ser mi kong tiang an rak chuah pi cang . NLD Cozah nih Inn Licence nei lo in, hmunhma lawng mi ah Inn fa te , Bawk te an va tom mi an hrawh mi zong aruang tuak tan lo pi in sual puh nak ah an hman . Chim duh mi cu hruaitu nih mi phun hoi heheh tiah va doh hi ,an mah tu kha an dik lo ti afiang.\nCu lawng si lo in ,VP Vanthio hrimhrim Vote pek lo ding ti tiang in chim le ceih ahung si cang. Thil si ning zoh tik ah VP VT ,a cuh tu hi CNLD lawng ansi . Cu caah mah bantuk hruai tu pawl hi Chin mi ka si ai pet tiah dir pi le Vote pek tlak hrim an si lo.\nKan Lu bik hi mizei dah si, A kan hruai tu hna hi mi phun an dawh tak tak maw zei tin dah an rian ttuan ning asi ti kha kan theih aherh. Miphun hoi he an irem kho maw, Mi dang he rian an ttuan tti kho maw ti xong hi kan zoh a hau mi asi.\nFederal le Biaknak kong le Lam le sul kong le Fim cawnnak kong hna ah hin cun CNLD nih Kum5 a tleih lio ah khan ser le chim rel cu um rih seh aruah awk hmenh an rak thei lo. Cu asi ko mi nih thim lai ah cu e kha e tiah an ti mi hi lung hring chin an si tiah ka hmuh. VP Vanthio nih tam tuk te Chin ram aser siam mi an theih piak duh lo, Mah lawng si lo in Henry nih hin kawl mi Inn hmun rak chuh mi le Lei kuang rak chuh mi hmenh apek tthan hna ,Cu cu thei ko bu in an doh ruang le a sual an kawl ruang ah hin mi tam pi cu CNLD Party cung ah an lung afak lai ti zong alang .\n2020 Thim nak cu ngaih aum ko. Vote ai tthek dih lai ti cu afiang ngai ngai cang. Independence le CNP caah rem caang ai chuah lai,an tha atho ngai lai ti nak asi. Ar pi ttap na Sahar nii na ti si ko rawh hih. (Mah Ca bia hi anei tu nawl pek nak in thlah mi asi. )\nDr, SaSa Kongah Zangfah Nawl Nak\nBREAKING NEWS: SAYA RUNGKAW KONGAH TAZACUAI AN I TIM CANG


Kan Chin ramkulh (Tonzang, Tedim, Falam, Thantlang ah a bik in) ah COVID-19 zawtnak cu a karh thluamah – Buanchukcho\nKan Chin ramkulh (Tonzang, Tedim, Falam, Thantlang ah a bik in) ah COVID-19 zawtnak cu a karh thluamah\nDear Riantuanti hawile hna, Kan Chin ramkulh (Tonzang, Tedim, Falam, Thantlang ah a bik in) ah COVID-19 zawtnak cu a karh thluamah, a thi mi zong an um cuahmah cang. Hakha ah COVID-19 zawtnak zong a um lai lo tiah tikhawh a si lo. Hakha khua chung mizapi hna kilvennak ding ca ah COVID-19 checknak cu atulio uktu hna nih Ngandamnak lei riantuantu hna hmang in mizapi sin checknak tuah an duh i, HCMF zong nih checknak tuah cu a tha tuk mi a si.\nA herh mi zong bawmh an kan hal ahcun a si khawh chung bawmh si ko seh tiah lungtlinnak kan ngei. Cucaah tuzarh chung ah COVID-19 zawtnak checknak cu a tanglei bantuk in a si lai :– June 22, 23 … Carson Hall , zing sml.10:00 – chun sml.1:00 tiang- June 24, 25… City Hall, zing sml.10:00 – chun sml.1:00 tiang # Ralkap lei siibawi/nurse hna nih an check lai lo. Civil lei siibawi/nurse hna nih an check lai. Cucaah Pastor hna nih mahle Khrihfabu cio member hna sin thawng nan thanh cio nakhnga thawng kan thanh hna. Rev. Dr. S. Lian Hup Ling HCMF Secretary\nthawngpang dang : A Thiang Mi Raldohnak!